title: मंडी, हिमाचल प्रदेश

text: टारना पहाड़ी पर स्थित इस मंदिर को टारना देवी मंदिर भी कहा जाता है। राजा श्‍याम सेन ने 1658 ई० में इस मंदिर का निर्माण कराया था। अपने वारिस के पैदा होने की खुशी में देवी को धन्‍यवाद देने के लिए उन्‍होंने यह मंदिर बनवाया। भगवान शिव की पत्‍नी सती को समर्पित इस मंदिर का पौराणिक महत्‍व है।


title: मंडी, हिमाचल प्रदेश

text: मंडी से 26 किलोमीटर दूर सुंदरनगर अपने मंदिरों के लिए प्रसिद्ध है। खूबसूरत हरीभरी घ‍ाटियों के इस क्षेत्र में ऊंचें ऊंचें पेड़ों की छाया में चलना बहुत की सुखद अनुभव होता है। पहाड़ी के ऊपर सुकदेव वाटिका और महामाया का मंदिर है जहां प्रतिवर्ष हजारों भक्‍त आते हैं। एशिया का सबसे बड़ा हाइड्रो इलैक्ट्रिक प्रोजेक्‍ट सुंदरनगर का ही हिस्‍सा है। साथ ही यहाँ एक अत्यन्त मनोहर झील भी है। यहाँ का रात्री दृश्य बहुत ही सुन्दर होता है। शितला माता व कुमारी माता का मन्दिर भी दर्शनीय है। यहाँ स्नातकोत्तर संस्कृत महाविद्यालय भी है, जिसमें संस्कृत पढ़ने की उत्तम व्यवस्था है।


title: मंडी, हिमाचल प्रदेश

text: मंडी से जंजैहली 82 किलोमीटर है यह एक बहुत ही रमणीय स्थल है तथा भविष्य में यह हिमाचल का तथा भारत का प्रसिद्द पर्यटन स्थल बनने की कगार पर है मंडी से आप इस रमणीय स्थल तक वाया चैलचौक-थुनाग से पहुँच सकते है यह स्थल आपके हृदय को भा जाएगा ऊँचे ऊँचे पहाड़ तथा बर्फ से ढके पहाड़ आपका मन मोह लेंगे


title: मंडी, हिमाचल प्रदेश

text: सातवीं शताब्‍दी में बना यह मंदिर स्‍थापत्‍य कला का बेजोड नमूना है। भगवान शिव की सुंदर प्रतिमा यहां स्‍थापित है। प्रतिमा आधे पुरूष और आधी महिला के रूप में है, जो एक दर्शाती है नारी और पुरूष दोनों को अस्तित्‍व एक दूसरे पर निर्भर है।


title: मंडी, हिमाचल प्रदेश

text: तत्ता पानी का मतलब गर्म पानी होता है। चारों ओर पहाड़ों से घिरा तत्‍ता पानी यह सतलुज नदी के सतलुज नदी के दायें तट पर स्थित है। जिस घाटी पर यह स्थित है वह बेहद खूबसूरत है। समुद्र तल से इसकी ऊंचाई 656 मीटर है। प्राकृतिक सल्‍फर युक्‍त इसका पानी बहुत शुद्ध और अलौकिक शक्तियों से युक्‍त माना जाता है। कहा जाता है कि इसके पानी से बहुत-से राजाओं के शरीर के रोग ठीक हो गए थे। सतलुज नदी के जल में उतार-चढ़ाव के साथ्‍ा इसके जल में उतार-चढ़ाव आता रहता है।


title: मंडी, हिमाचल प्रदेश

text: बरोट एक शानदार पिकनिक स्‍थल के रूप में लोकप्रिय है। मंडी से 65 किलोमीटर दूर मंडी-पठानकोट हाइवे पर यह स्थित है। यहां का रोपवे और फिशिंग की सुविधाएं पर्यटकों को काफी आकर्षिक करती हैं।


title: मंडी, हिमाचल प्रदेश

text: समुद्र तल से 3332 मीटर की ऊंचाई पर स्थित यह मंदिर मानवीय शोर-शराबे एक एकदम मुक्‍त है। सूर्योदय और सूर्यास्‍त के मनमोहक नजारे यहां से बहुत ही सुंदर दिखाई देते हैं। चैल चौक, जंजैहली,करसोग और गोहर से होते हुए यहां पहुंचा जा सकता है।


title: मंडी, हिमाचल प्रदेश

text: कमरुनाग मंडी जिले में सबसे ज्यादा पूजनीय देवता है इसे वर्षा का देवता भी कहा जाता है ऊँची पहाड़ियों में चारों और से देवदारों से घिरे इस देवता का मन्दिर है हर वर्ष जून -जुलाई में यहाँ मेले का आयोजन होता है हजारों लोग पैदल यात्रा करके यहाँ पहुंचते है यहाँ तक श्रद्धालु वाया चैलचौक ,रोहांडा,करसोग से होकर आ सकते हैं शांत वादियों में स्थित इस स्थल की अपनी ही एक पहचान है


title: मंडी, हिमाचल प्रदेश

text: पराशर झील मण्डी से 47 किलोमीटर दूर उत्‍तर दिशा में स्थित है। इसकी लोकप्रियता का कारण यहां बना एक तिमंजिला मंदिर है। पैगोड़ा शैली में बना यह मंदिर संत पराशर को समर्पित है।


title: मंडी, हिमाचल प्रदेश

text: हिमाचल प्रदेश का भुंतर हवाई अड्डा मंडी का निकटतम हवाई अड्डा है। मंडी से इस हवाई अड्डे की दूरी लगभग 63 किलोमीटरहै।


title: मंडी, हिमाचल प्रदेश

text: सड़क मार्ग से चंडीगढ़, पठानकोट, शिमला, कुल्‍लू, मनाली और दिल्‍ली से मंडी पहुंचा जा सकता है। हिमाचल प्रदेश पर्यटन विकास निगम की अनेक बसें मनाली, कुल्‍लू, चंडीगढ़, शिमला और दिल्‍ली से मंडी के लिए चलती हैं। राष्ट्रीय राजमार्ग 3 और राष्ट्रीय राजमार्ग 154 यहाँ से गुज़रते हैं।


title: लिंगायत मत

text: लिंगायत मत भारतवर्ष के प्राचीनतम सनातन हिन्दू धर्म का एक हिस्सा है। इस मत के ज्यादातर अनुयायी दक्षिण भारत में हैं। यह मत भगवान शिव की स्तुति आराधना पर आधारित है। भगवान शिव जो सत्य सुंदर और सनातन हैं, जिनसे सृष्टि का उद्गार हुआ, जो आदि अनंत हैं। हिन्दू धर्म में त्रिदेवों का वर्णन है जिनमें सर्वप्रथम भगवान शिव का ही नाम आता है। शिव जिनसे सृष्टि की उत्पत्ति हुई। इसके पश्चात भगवान ब्रह्मा की उत्पत्ति जो सम्पूर्ण जगत को जीवन प्रदान करते हैं। भगवान विष्णु जो सम्पूर्ण जगत के पालनहार हैं। तीसरे अंश भगवान महेश (शंकर) की उत्पत्ति जीवन अर्थात अमुक्त आत्माओं को नष्ट करके पुनः जीवन मुक्ति चक्र में स्थापित करना है। लिंगायत सम्प्रदाय भगवान शिव जो कि ब्रह्मा, विष्णु, महेश, चराचर जगत के उत्पत्ति के कारक हैं उनकी स्तुति आराधना करता है। आप अन्य शब्दों में इन्हें शैव संप्रदाय को मानने वाले अनुयायी कह सकते हैं। इस सम्प्रदाय की स्थापना 12वीं शताब्दी में महात्मा बसवण्णां ने की थी। इस मत के उपासक "लिंगायत" () कहलाते हैं। यह शब्द कन्नड़ शब्द "लिंगवंत" से व्युत्पन्न है। ये लोग मुख्यतः महात्मा बसवण्णा की शिक्षाओं के अनुगामी हैं।


title: लिंगायत मत

text: 'वीरशैव' का शाब्दिक अर्थ है - 'जो शिव का परम भक्त हो'। किंतु समय बीतने के साथ वीरशैव का तत्वज्ञान दर्शन, साधना, कर्मकांड, सामाजिक संघटन, आचारनियम आदि अन्य संप्रदायों से भिन्न होते गए। यद्यपि वीरशैव देश के अन्य भागों - महाराष्ट्र, आंध्र, तमिल क्षेत्र आदि - में भी पाए जाते हैं किंतु उनकी सबसे अधिक संख्या कर्नाटक में पाई जाती है।


title: लिंगायत मत

text: शैव लोग अपने धार्मिक विश्वासों और दर्शन का उद्गम वेदों तथा 28 शैवागमों से मानते हैं। वीरशैव भी वेदों में अविश्वास नहीं प्रकट करते किंतु उनके दर्शन, कर्मकांड तथा समाजसुधार आदि में ऐसी विशिष्टताएँ विकसित हो गई हैं जिनकी व्युत्पत्ति मुख्य रूप से शैवागमों तथा ऐसे अंतर्दृष्टि योगियों से हुई मानी जाती है जो 'वचनकार' कहलाते हैं। 12वीं से 16 वीं शती के बीच लगभग तीन शताब्दियों में कोई 300 वचनकार हुए हैं जिनमें से 30 स्त्रियाँ रही हैं। इनमें सबसे प्रसिद्ध नाम महात्मा बसवेश्वर का है जो कल्याण (कर्नाटक) के जैन राजा विज्जल (12वीं शती) का प्रधान मंत्री थे। वह योगी महात्मा ही न थे बल्कि कर्मठ संघटनकर्ता भी थे जिसने वीरशैव संप्रदाय की स्थापना की। महात्मा बसवेश्वर का लक्ष्य ऐसा आध्यात्मिक समाज बनाना था जिसमें जाति, धर्म या स्त्रीपुरुष का भेदभाव न रहे। वह कर्मकांड संबंधी आडंबर का विरोधी थे और मानसिक पवित्रता एवं भक्ति की सचाई पर बल देते थे। वह मात्र एक ईश्वर की उपासना के समर्थक थे और उसने पूजा तथा ध्यान की पद्धति में सरलता लाने का प्रयत्न किया। जाति भेद की समाप्ति तथा स्त्रियों के उत्थान के कारण समाज में अद्भुत क्रांति उत्पन्न हो गई। ज्ञानयोग भक्तियोग तथा कर्मयोग - तीनों वचनकारों को मान्य हैं किंतु भक्ति पर सबसे अधिक जोर दिया जाता है। महात्मा बसवेश्वर के अनुयायियों में बहुत से हरिजन थे और ऊन्होने अंतर्जातीय विवाह भी संपन्न कराए।


title: लिंगायत मत

text: वीरशैवों का संप्रदाय 'शक्ति विशिष्टाद्वैत' कहलाता है। परम चैतन्य या परम संविद् देश, काल तथा अन्य गुणों से परे है। परा संविद् की शक्ति ही इस विश्व का उत्पादक कारण है। विश्व या संसार मिथ्या (भ्रम मात्र इलूजन) नहीं है। एक लंबी और बहुमुखी प्रक्रिया के परिणामस्वरूप बहुरूपधारी संसार की उत्पत्ति होती है। मनुष्य में हम जो कुछ देखते हैं वह विशिष्टीकरण एवं आत्मचेतना का विकास है किंतु यह आत्मचैतन्य ही परम चैतन्य के साथ पुनर्मिलन के प्रयास का प्रेरक कारण है। साधना के परिणाम स्वरूप जब ईश्वर का सच्चा भक्त समाधि की सर्वोच्च स्थिति को प्राप्त होता है तब समरसैक्य की स्थिति अर्थात् ईश्वर के प्रत्येक स्वरूप के साथ पूर्ण एकता की स्थिति उत्पन्न होती है। यही मनुष्य के परमानंद या मोक्ष की स्थिति है। इसे पूर्ण विलयन न मानकर मिलन के परमानंद में बराबरी से हिस्सा ग्रहण करना समझना अधिक अच्छा होगा।


title: लिंगायत मत

text: वीरशैवों ने एक तरह की आध्यात्मिक अनुशासन की परंपरा स्थापित कर ली है जिसे 'शतस्थल शास्त्र' कहते हैं। यह मानव की साधारण चेतना का अंगस्थल के प्रथम प्रक्रम से लिंगस्थल के सर्वोच्च क्रम पर पहुँच जाने की स्थिति का सूचक है। साधना अर्थात् आध्यात्मिक अनुशासन की समूची प्रक्रिया में भक्ति और शरण याने आत्मार्पण पर बल दिया जाता है। वीरशैव महात्माओं की कभी कभी 'शरण' या शिवशरण कहते हैं याने ऐसे लोग जिन्होंने शिव की शरण में अपने आपको अर्पित कर दिया है। उनकी साधना शिवयोग कहलाती है।


title: लिंगायत मत

text: वीरशैववाद मूलत: अद्वैतवादी दर्शन है किंतु यत: परमात्मा क्रिया और ध्यान से परे है और हमारे वास्तविक अनुभव की दुनिया के अस्तित्व की व्याख्या इच्छा तथा क्रिया के बिना नहीं की जा सकती, इसलिए शिव के शक्ति सिद्धांत की कल्पना की गई। ईश्वर से एकता स्थापित करने के लिए आध्यात्मिक आकांक्षी अपनी एक या तीनों शक्तियों का प्रयोग करता है। प्रेमशक्ति के प्रयोग का नाम भक्तियोग, चिंतनशक्ति के प्रयोग का ज्ञानयोग तथा कर्म शक्ति के प्रयोग का नाम कर्मयोग है। इन्हीं के जरिए परमेश्वर के साथ अंतिम रूप से एकता स्थापित होती है।


title: लिंगायत मत

text: इसमें संदेह नहीं कि वीरशैवों के भी मंदिर, तीर्थस्थान आदि वैसे ही होते हैं जैसे अन्य संप्रदायों के, अंतर केवल उन देवी देवताओं में होता है जिनकी पूजा की जाती है। जहाँ तक वीरशैवों का सबंध है, देवालयों या साधना के अन्य प्रकारों का उतना महत्व नहीं है जितना इष्ट लिंग का जिसकी प्रतिमा शरीर पर धारण की जाती है। आध्यात्मिक गुरु प्रत्येक वीरशैव को इष्ट लिंग अर्पित कर उसके कान में पवित्र षडक्षर मंत्र 'ओम् नम: शिवाय' फूँक देता है। प्रत्येक वीरशैव स्नानादि कर हाथ की गदेली पर इष्ट लिंग रखकर चिंतन और ध्यान द्वारा आराधना करता है। कहने की आवश्यकता नहीं कि प्रत्येक वीरशैव में सत्यपरायणता, अहिंसा, बंधुत्वभाव जैसे उच्च नैतिक गुणों के होने की आशा की जाती है। वह निरामिष भोजी होता है और शराब आदि मादक वस्तुओं से परहेज करता है। महात्मा बसवेश्वर ने इस संबंध में जो निदेश जारी किए थे, उनका सारांश यह है - चोरी न करो, हत्या न करो और न झूठ बोलो, न अपनी प्रशंसा करो न दूसरों की निंदा, अपनी पत्नी के सिवा अन्यश् सब स्त्रियों को माता के समान समझो।


title: लिंगायत मत

text: वेद, उपनिषद् और शैवागम तो सब संस्कृत में है अत: वीरशैव वचनकारों ने उनका सार और शाश्वत सत्वों का स्थूलांश कन्नड भाषा एवं साहित्य में समाविष्ट कर उसकी संबृद्धि की।


title: लिंगायत मत

text: "जिस काल मे महाराष्ट्र वारकरी संप्रदाय का विकास होने के काल मे, इसवी १२ वी मे कर्नाटक मे लिंगायत सम्प्रदाय का परीचय आया | लिंगायत सम्प्रदाय के अनुयाय ने आपने शरीर पर शिवलिंग धारण करते है एसलिए उन्हे लिंगायत सम्प्रदाय है | पेड को जैसे फुल ,फल लगते है उसी तरह भगवान शिव से ही पुरे विश्व कि निर्माण हुया है; ऐसा ऐह सम्प्रदाय मानता है | ओम नम: शिवाय ये एकमेव मंत्र लिंगायत सम्प्रदाय ने स्वीकार किया है |"


title: स्वर्ग लोक

text: स्वर्ग लोक या देवलोक हिन्दू मान्यता के अनुसार ब्रह्माण्ड के उस स्थान को कहते हैं जहाँ हिन्दू देवी-देवताओं का वास है। रघुवंशम् महाकाव्य में महाकवि कालिदास स्मृद्धिशाली राज्य को ही स्वर्ग की उपमा देते हैं।


title: स्वर्ग लोक

text: अर्थात् हे राजन्! तुम उत्तरोत्तर सुखों का भोग करने वाले अत्यन्त बल से युक्त अपने शरीर की रक्षा करो, क्योंकि विद्वान् लोग समृद्धिशाली राज्यो को केवल पृथ्वीतल के सम्बन्ध होने से अलग हुआ इन्द्रसम्बन्धी स्थान (स्वर्ग) कहते हैं।


title: स्वर्ग लोक

text: हिन्दू धर्म में विष्णु पुराण के अनुसार, कृतक त्रैलोक्य -- भूः, भुवः और स्वः – ये तीनों लोक मिलकर कृतक त्रैलोक्य कहलाते हैं। सूर्य और ध्रुव के बीच जो चौदह लाख योजन का अन्तर है, उसे स्वर्लोक कहते हैं।


title: स्वर्ग लोक

text: हिंदु धर्म में, संस्कृत शब्द स्वर्ग को मेरु पर्वत के ऊपर के लोकों हेतु प्रयुक्त होता है। यह वह स्थान है, जहाँ पुण्य करने वाला, अपने पुण्य क्षीण होने तक, अगले जन्म लेने से पहले तक रहता है। यह स्थान उन आत्माओं हेतु नियत है, जिन्होंने पुण्य तो किए हैं, परंतु उन्में अभी मोक्ष या मुक्ति नहीं मिलनी है। यहाँ सब प्रकार के आनंद हैं, एवं पापों से परे रहते हैं। इसकी राजधानी है अमरावती, जिसका द्वारपाल है, इंद्र का वाहन ऐरावत। यहाँ के राजा हैं, इंद्र, देवताओं के प्रधान।


title: बथुआ

text: बथुआ एक ऐसी सब्जी है जिसके गुणों से ज्यादातर लोग अपरिचित हैं। ये छोटा-सा दिखने वाला हराभरा पौधा काफी फायदेमंद होता है, सर्दियों में इसका सेवन कई बीमारियों को दूर रखने में मदद करता है। बथुए में आयरन प्रचुर मात्रा में होता है, बथुआ न सिर्फ पाचनशक्ति बढ़ाता बल्कि अन्य कई बीमारियों से भी छुटकारा दिलाता है।


title: बथुआ

text: बथुआ एक ऐसी सब्जी या साग है, जो गुणों की खान होने पर भी बिना किसी विशेष परिश्रम और देखभाल के खेतों में स्वत: ही उग जाता है। एक डेढ़ फुट का यह हराभरा पौधा कितने ही गुणों से भरपूर है। बथुआ के परांठे और रायता तो लोग चटकारे लगाकर खाते हैं, लेकिन वे इसके औषधीय गुणों से ज्यादा परिचित नहीं है, बता रहे हैं वैद्य हरिकृष्ण पाण्डेय ‘हरीश’


title: बथुआ

text: इसकी पत्तियों में सुगंधित तैल, पोटाश तथा अलवयुमिनॉयड पाये जाते हैं। दोष कर्म की दृष्टि से यह त्रिदोष (वात, पित, कफ) को शांत करने वाला है। आयुर्वेदिक विद्वानों ने बथुआ को भूख बढ़ाने वाला पित्तशामक मलमूत्र को साफ और शुद्ध करने वाला माना है। यह आंखों के लिए उपयोगी तथा पेट के कीड़ों का नाश करने वाला है।


title: बथुआ

text: यह पाचनशक्ति बढ़ाने वाला, भोजन में रुचि बढ़ाने वाला पेट की कब्ज मिटाने वाला और स्वर (गले) को मधुर बनाने वाला है।


title: बथुआ

text: गुणों में हरे से ज्यादा लाल बथुआ अधिक उपयोगी होता है। इसके सेवन से वात, पित्त, कफ के प्रकोप का नाश होता है और बल-बुद्धि बढ़ती है।


title: बथुआ

text: लाल बथुआ के सेवन से बूंद-बूंद पेशाब आने की तकलीफ में लाभ होता है। टीबी की खांसी में इसको बादाम के तेल में पकाकर खाने से लाभ होता है।


title: बथुआ

text: नियमित कब्ज वालों को इसके पत्ते पानी में उबाल कर शक्कर (चीनी नहीं) मिला कर पीने से बहुत लाभ होता है। यही पानी गुर्दे तथा मसाने के लिए भी लाभकारी है। इस पानी से तिल्ली की सूजन में लाभ होता है। सूजन अधिक हो तो उबले पत्तों को पीसकर तिल्ली पर लेप लगाएं।


title: बथुआ

text: लिवर के आसपास की जगह सख्त हो, उसके कारण पीलिया हो गया हो तो छह ग्राम बथुआ के बीज सवेरे शाम पानी से देने से लाभ होता है।


title: बथुआ

text: बीजों को सिल पर पीस कर उबटन की तरह लगाने से शरीर का मैल साफ होता है, चेहरे के दाग धब्बे दूर होते हैं।


title: बथुआ

text: सामान्य दुर्बलता बुखार के बाद की अरुचि और कमजोरी में इसका साग खाना हितकारी है। धातु दुर्बलता में भी बथुए का साग खाना लाभकारी है।


title: फीलपाँव

text: श्लीपद, फीलपाँव या हाथीपाँव (Elephantiasis) के रोगी के पाँव फूलकर हाथी के पाँव के समान मोटे हो जाते हैं। परंतु यह आवश्यक नहीं कि पाँव ही सदा फूले; कभी हाथ, कभी अंडकोष, कभी स्तन आदि विभिन्न अवयव भी फूल जाते हैं। रोग के बहुत से मामलों में कोई लक्षण होता तथापि, कुछ मामलों में हाथों, पैरों या गुप्‍तांगों में काफी अधिक सूजन हो जाती है। त्‍वचा भी मोटी हो सकती है और दर्द हो सकता है। शरीर में परिवर्तनों के कारण प्रभावित व्‍यक्त्‍िा को सामाजिक और आर्थिक समस्‍याएं हो सकती है।


title: फीलपाँव

text: संक्रमित मच्‍छर के काटने से इसके कीड़े फैलते है। जब मनुष्‍य बच्‍चा होता है तो आम तौर पर संक्रमण आरंभ हो जाता है। तीन प्रकार के कीड़े होते है जिनके कारण बीमारी फैलती है: "Wuchereria bancrofti", "Brugia malayi", और "Brugia timori". "Wuchereria bancrofti" यह सबसे सामान्‍य है। यह कीड़ा lymphatic system को नुकसान पहुंचाता है। रात के समय एकत्रित किए गए खून को, एक प्रकार के सूक्ष्‍मदर्शी के द्वारा देखने पर इस बीमारी का पता चलता है। खून को thick smear के रूप में और Giemsa के साथ दाग के रूप में होना चाहिए।. बीमारी के विरूद्ध एंटीबाडियों हेतु खून की जांच भी की जा सकती है। यह शोथ न्यूनाधिक होता रहता है, परंतु जब ये कृमि अंदर ही अंदर मर जाते हैं, तब लसीकावाहिनियों का मार्ग सदा के लिए बंद हो जाता है और उस स्थान की त्वचा मोटी तथा कड़ी हो जाती है। लसीका वाहिनियों के मार्ग बंद हो जाने से यदि अंग फूल जाएँ, तो कोई भी औषध ऐसी नहीं है जो अवरुद्ध लसीकामार्ग को खोल सके। कभी कभी किसी किसी रोगी में शल्यकर्म द्वारा लसीकावाहिनी का नया मार्ग बनाया जा सकता है। इस रोग के समस्त लक्षण फाइलेरिया के उग्र प्रकोप के समान होते हैं।


title: फीलपाँव

text: जिस समूह में यह बीमारी हो, उस संपूर्ण समूह की उपचार के द्वारा वार्षिक आधार पर रोकथाम करके बीमारी से पूरी तरह छुटकारा पाया जा सकता है। इसमें लगभग छ: वर्ष लग सकते हैं। प्रयोग की गई दवाओं में albendazole के साथ ivermectin या albendazole के साथ diethylcarbamazine शामिल है।. दवाईयां बड़े कीड़ों को नहीं मारती परंतु कीड़ों के स्‍वयं मर जाने तक बीमारी को आगे फैलने से रोकती है। मच्छरों के काटने से बचाव के प्रयासों के साथ साथ मच्‍छरों की संख्‍या को कम करने और बेडनेट के प्रयोग की सिफारिश भी की जाती है।


title: फीलपाँव

text: 120 मिलियन से अधिक व्‍यक्ति lymphatic filariasis से संक्रमित है। 73 देशों में लगभग 1.4 बिलियन व्‍यक्तियों पर बीमारी का खतरा मडरा रहा है। अफ्रीका तथा एशिया के क्षेत्र में यह आम हैं। इस बीमारी के कारण, एक वर्ष में कई बिलियन डॉलर का आर्थिक नुकसान होता है।


title: प्रतापगढ़ जिला, उत्तर प्रदेश

text: प्रतापगढ़ भारतीय राज्य उत्तर प्रदेश का एक जिला है। इसे को बेला, बेल्हा, परतापगढ़, या प्रताबगढ़ भी कहा जाता है। यह प्रतापगढ़ जिले का प्रशासनिक मुख्यालय है। यह उत्तर प्रदेश का 72वां जिला है। इसे लोग बेल्हा भी कहते हैं, क्योंकि यहां बेल्हा देवी मंदिर है जो कि सई नदी के किनारे बना है। इस जिले को ऐतिहासिक दृष्टि से काफी महत्वपूर्ण माना जाता है। यहां के विधानसभा क्षेत्र पट्टी से ही देश के प्रथम प्रधानमंत्री पं॰ जवाहर लाल नेहरू ने अपना राजनैतिक करियर शुरू किया था। इस धरती को राष्ट्रीय कवि हरिवंश राय बच्चन की जन्म स्थली के नाम से भी जाना जाता है।


title: प्रतापगढ़ जिला, उत्तर प्रदेश

text: जिले अपने मुख्यालय शहर बेला प्रतापगढ़, आमतौर पर प्रतापगढ़ के रूप में जाना जाता है। प्रताप सिंह, 1628-1682 के बीच एक स्थानीय राजा, रामपुर में अरोर के पुराने शहर के पास अपने मुख्यालय स्थित. वहां उन्होंने एक गढ़ (किला) बनाया और खुद के बाद प्रतापगढ़ बुलाया। इसके बाद किले के आसपास के क्षेत्र प्रतापगढ़ के रूप में जाना जाता हो गया। जब जिला 1858 में गठित किया गया था, अपने मुख्यालय बेला, जो बेला प्रतापगढ़, नाम संभाव्यतः सई नदी के तट पर बेला भवानी के मंदिर से व्युत्पन्न किया जा रहा बेला के रूप में जाना जाता है। माँ देवी बेला - यह लोकप्रिय "बेल्हा माई" के रूप में जाना जाता है।


title: प्रतापगढ़ जिला, उत्तर प्रदेश

text: जिला 25 ° 34 'और 26 ° 11' उत्तरी अक्षांश के बीच समानताएं और 81 ° 19 meridians 'और 82 ° 27' पूर्व देशांतर कुछ 110 किमी के लिए विस्तार के बीच स्थित है। यह उत्तर में सुल्तानपुर जिला, दक्षिण में इलाहाबाद जिला तथा पूर्व में जौनपुर जिला और पश्चिम में अमेठी जिला से घिरा हुआ है। दक्षिण - पश्चिम में गंगा के बारे में 50 किमी के लिए जिले की सीमा रूपों. यह फतेहपुर और इलाहाबाद से और चरम उत्तर पूर्व गोमती में अलग रूपों के बारे में 6 किमी के लिए सीमा. केन्द्रीय सांख्यिकी संगठन, भारत के अनुसार, जिले km2 3730 के एक क्षेत्र है गंगा और सई नदी इस जिले में बहने वाली प्रमुख नदियाँ हैं।


title: प्रतापगढ़ जिला, उत्तर प्रदेश

text: रेल परिवहन एक लंबे समय से शहर में कुशल है। दिल्ली - प्रतापगढ़: 7:50 बजे गाड़ी सं. 14207/14208 दिल्ली में पुरानी दिल्ली स्टेशन से पद्मावत एक्सप्रेस रोज - प्रताप गढ़:: प्रताप गढ़ काशी विश्वनाथ एक्सप्रेस रोज 11.40 पर नई दिल्ली स्टेशन से गाड़ी सं. 14257/14248 दिल्ली हूँ गरीब रथ एक्सप्रेस 18.15 बजे ट्रेन नंबर 2251/2252 दिल्ली में आनंद विहार मेगा टर्मिनल स्टेशन से प्रताप गढ़: नीलांचल एक्सप्रेस रवि, मंगल, 6:30 पर नई दिल्ली स्टेशन से शुक्र ट्रेन सं. 12875/12876 दिल्ली हूँ - प्रताप गढ़: NDLS - NFK अमेठी, गोरखपुर, कानपुर, आगरा, जयपुर, हावड़ा, इलाहाबाद के साथ नई दिल्ली स्टेशन से 6:00 बजे 14123 ट्रेन लखनऊ, उत्तर प्रदेश की राजधानी शहर है, के साथ दैनिक यात्री गाड़ियों लिंक प्रतापगढ़ सं एक्सप्रेस गुरु, वाराणसी, अमृतसर, लुधियाना, हरिद्वार, देहरादून, झांसी, मुरादाबाद, बरेली, पटना, गया, जबलपुर, नागपुर, पुरी और दिल्ली. वहाँ भी एक साप्ताहिक ट्रेन भोपाल, मध्य प्रदेश की राजधानी शहर, प्रतापगढ़ - भोपाल एक्सप्रेस कहा जाता है, जो एक सुपर फास्ट ट्रेन है। एक और सुपर फास्ट ट्रेन, उद्योगनगरी एक्सप्रेस, मुंबई, मेट्रो शहर और महाराष्ट्र की राजधानी के साथ शहर से जोड़ता है। वहाँ भी आधी रात को दिल्ली वाराणसी गरीब रथ एक्सप्रेस है। 1 पर नई गाड़ी लांच जौनपुर के लिए जुलाई 2011.


title: प्रतापगढ़ जिला, उत्तर प्रदेश

text: एक खट्टे फल विटामिन सी में अमीर - प्रतापगढ़ "आँवला" पैदा करता है। जिले ज्यादातर कृषि पर निर्भर करता है। मिट्टी उपजाऊ है और जिले के अधिकांश भागों में सिंचित है। ऑटो लिमिटेड ट्रैक्टर, ब्रिटिश लेलैंड के साथ तकनीकी सहयोग के साथ उत्तर प्रदेश सरकार सेट - एक कृषि ऑटोमोबाइल कंपनी इस्तेमाल किया गया था। यह अचानक भारी नुकसान के कारण "मुलायम सिंह" - की अवधि के दौरान बंद कर दिया गया था।


title: प्रतापगढ़ जिला, उत्तर प्रदेश

text: आंवले के लिए पूरे देश में मशहूर प्रतापगढ़ के विधानसभा क्षेत्रों के नाम हैं रानीगंज, कुंडा, विश्वनाथगंज, पट्टी, रानीगँज, सदर, बाबागंज, बिहार, प्रतापगढ़ और रामपुर खास है। प्रतापगढ़ की राजनीति में यहाँ के तीन मुख्य राजघरानों का नाम हमेशा रहा।


title: प्रतापगढ़ जिला, उत्तर प्रदेश

text: इनमे से पहला नाम है बिसेन राजपूत राय बजरंग बहादुर सिंह का परिवार है जिनके वंशज रघुराज प्रताप सिंह (राजा भैया) हैं, राय बजरंग बहादुर सिंह हिमांचल प्रदेश के गवर्नर थे तथा स्वतंत्रता सेनानी भी थे। दूसरा परिवार सोमवंशी राजपूत राजा प्रताप बहादुर सिंह का है और तीसरा परिवार राजा दिनेश सिंह का है जो पूर्व में भारत के वाणिज्य मंत्री और विदेश मंत्री जैसे पदों पर सुशोभित रहे। इनकी रियासत कालाकांकर क्षेत्र है। दिनेश सिंह की पुत्री राजकुमारी रत्ना सिंह भी राजनीति में हैं तथा प्रतापगढ़ लोकसभा निर्वाचन क्षेत्र से तीन बार 1996, 1999 और 2009 में सांसद भी रह चुकी हैं। मौजूदा सासंद संगम लाल गुप्ता हैं।


title: प्रतापगढ़ जिला, उत्तर प्रदेश

text: लालगंज प्रतापगढ़ जिले के प्रमुख शहरों में से एक है। यह शहर प्रतापगढ़ के पश्चिम में लगभग 25 किलोमीटर की दूरी पर लालगंज अझारा बहुत तेजी से विकसित होता हुआ प्रतापगढ़ का एक शहरी क्षेत्र है। वैसे तो शिक्षा के लिये काफी विद्यालय है लेकिन टेक्निकल कालेज के न होने से स्टूडेंट को काफी मुसीबतों का सामना करना पड़ता है। और जवाहर नवोदय विद्यालय को छोड़कर यहां पर केंद्रीय विद्यालय का अभाव है।


title: प्रतापगढ़ जिला, उत्तर प्रदेश

text: कटरा गुलाब सिंह बाजार प्रतापगढ़ मुख्यालय से ३० किलोमीटर और जेठवारा से १२ किलोमीटर कि दूरी पर बकुलाही नदी में तट पर मुख्यालय के दक्षिणी सीमा पर स्थित है। १८ वी शताब्दी के महान क्रांतिकारी बाबू गुलाब सिंह ने इस बाजार को बसाया था। महाभारत कल में पांडवो ने अज्ञातवास के दौरान यहाँ टिके थे और इसी ग्राम के निकट बकुलाही नदी के तट पर भीम ने राक्षस बकासुर का वध किया था।


title: प्रतापगढ़ जिला, उत्तर प्रदेश

text: प्रतापगढ़ के मुख्य पर्यटक स्थलों के रूप में विख्यात पांडवकालीन प्राचीन मंदिर बाबा भयहरण नाथ धाम कटरा गुलाब सिंह बाजार के पूर्व में स्थित है।


title: प्रतापगढ़ जिला, उत्तर प्रदेश

text: बेलखरनाथ मंदिर प्रतापगढ़ जिले के पट्टी में स्थित है। सई नदी के तट पर स्थित बेलखरनाथ मंदिर जिला मुख्यालय से 18 किलोमीटर की दूरी पर है। भगवान शिव को समर्पित बेलखरनाथ मंदिर इस जिले के प्राचीन मंदिरों में से है। प्रत्येक वर्ष महा शिवरात्रि के अवसर पर यहां मेले का आयोजन किया जाता है।


title: प्रतापगढ़ जिला, उत्तर प्रदेश

text: प्रतापगढ़ जिले में विश्व का इकलौता किसान देवता मंदिर है। इस मंदिर की खास बात यह है कि यह किसी एक धर्म या संप्रदाय का मंदिर नहीं बल्कि किसान देवता के नाम से एक ऐसा धार्मिक संस्थान है जहां किसी भी धर्म व संप्रदाय के लोग आ सकते हैं। इस मंदिर का उद्देश्य किसानों को सम्मान दिलाना है। किसान देवता मंदिर प्रतापगढ़ जिले के पट्टी तहसील के सराय महेश ग्राम में निर्मित है। किसान पीठाधीश्वर योगिराज सरकार ने किसान देवता मंदिर का निर्माण करवाया।


title: प्रतापगढ़ जिला, उत्तर प्रदेश

text: संडवा चन्द्रिका गांव स्थित चन्द्रिका देवी मंदिर जिला मुख्यालय से लगभग 21 किलोमीटर की दूरी पर है। यह मंदिर चन्द्रिका देवी को समर्पित है। प्रत्येक वर्ष चैत्र माह (फरवरी-मार्च) और अश्विन (सितम्बर-अक्टूबर) माह में चन्द्रिका देवी मेले का आयोजन किया जाता है। हजारों की संख्या में लोग इस मेले में सम्मिलित होते हैं।


title: प्रतापगढ़ जिला, उत्तर प्रदेश

text: प्रतापगढ़ से लगभग 21 किलोमीटर की दूरी पर स्थित एक क़स्बा है। जेठवारा से एक रोड डेरवा होते हुए कुंडा हरनामगंज के लिए और एक लालगोपाल गंज के लिए जाती है।


title: प्रतापगढ़ जिला, उत्तर प्रदेश

text: श्रीमंधारस्वामी मंदिर यशकीर्ति भटारक सीमा पर स्थित है। इस मंदिर में र्तीथकर श्रीमंधारस्वामी की विशाल प्रतिमा स्थित है। इस प्रतिमा में श्रीमंधारस्वामी पदमासन की मुद्रा में है।


title: प्रतापगढ़ जिला, उत्तर प्रदेश

text: श्री स्वामीनारायण भगवान का विशाल मंदिर ग्राम निर्भयपट्टी पोस्ट भोजेमऊ तहसील रानीगंज जिला प्रतापगढ़ में स्थित है जहाँ श्री नर नारायण देव श्री राधाकृष्ण श्री गणेश जी श्री हनुमान जी भगवान स्वामीनारायण के साथ विराजमान है।


title: आइसक्रीम

text: आइसक्रीम एक मीठा जमे हुए भोजन है जिसे आमतौर पर नाश्ते या मिठाई के रूप में खाया जाता है । यह डेयरी दूध या क्रीम से बनाया जा सकता है और एक स्वीटनर, या तो चीनी या एक विकल्प , और एक मसाला , जैसे कोको या वेनिला , या स्ट्रॉबेरी या आड़ू जैसे फलों के साथ स्वाद होता है । इसे फ्लेवर्ड क्रीम बेस और लिक्विड नाइट्रोजन को एक साथ मिलाकर भी बनाया जा सकता है । मिश्रण को पानी के हिमांक से नीचे ठंडा किया जाता है और हवा के रिक्त स्थान को शामिल करने और पता लगाने योग्य बर्फ के क्रिस्टल को बनने से रोकने के लिए उभारा जाता है । परिणाम एक चिकना, अर्ध-ठोस फोम है जो बहुत कम तापमान (2 डिग्री सेल्सियस या 35 डिग्री फारेनहाइट से नीचे) पर ठोस होता है। इसका तापमान बढ़ने पर यह अधिक लचीला हो जाता है।


title: आइसक्रीम

text: घर पर आइसक्रीम बनाने के लिए जमानेवाली मशीनों का प्रयोग किया जाता है, जिन्हें फ्रीजर कहते हैं। यह लोहे की कलईदार चादर का, ठक्क्नदार, बेलनाकार डिब्बा होता है जो काठ की बाल्टी में रखा रहता है। मशीन का हैंडिल घुमाने से डिब्बा नाचता है और इसके भीतर लगे लकड़ी के फल उलटी ओर घूमते हैं। डिब्बे में आइसक्रीम जमाने की घरेलू मशीन बीच के फलदार दंड से दूध आदि का मिश्रण मथ उठता है। इसकी अगल बगल लगे काठ छटककर बरतन के भीतरी पृष्ठ पर से जमी आइसक्रीम को खुरच लेते हैं, जिससे दूध के नए अंश को जमने का अवसर मिलता है।


title: आइसक्रीम

text: दूध तथा अन्य वस्तुओं का सम्मिश्रित घोल रहता है, बाहर बर्फ और नमक का मिश्रण। वर्फ और नमक का मिश्रण बर्फ से कहीं अधिक ठंडा होता है और उसकी ठंडक से बतरन के भीतर का दूध जमने लगता है। पहले पहल बर्तन की दीवार पर दूध जमता है। उसे भीतर घूमने वाली लकड़ियाँ खुरचकर दूध में मिला देती हैं। इस प्रकार दूध थोड़ा थोड़ा जमता चलता है और शेष दूध में मिलता जाता है। कुछ समय में सारा दूध जम जाता है, परंतु भीतरी लकड़ी के घूमते रहने से वह पूरा ठोस नहीं हो पाता। इस अवस्था के बाद हैंडिल घुमाना बेकार है।


title: आइसक्रीम

text: बढ़िया आइसक्रीम के लिए निन्मलिखित अनुपात में वस्तुएँ मिलाई जा सकती हैं: आठ छटाँक क्रीम, चार छटाँक दूध, चार छटाँक संघनित दुग्ध (कंडेस्ड मिल्क) या उसके बदले में उतनी ही रबड़ी (अर्थात उबालकर खूब गाढ़ा किया हुआ दूध), तीन छटाँक चीनी औ इच्छानुसार सुगंध (गुलाबजल या वैनिलाएसेंस या स्ट्रॉबरी एसेंस आदि) तथा मेवा, पिस्ता, बादाम या काजू अथवा फल। यदि पूर्वोक्त चार छटाँक दूध में एक चुटकी अरारोट (पहले अलग थोड़े से दूध में मसलकर) मिला लिया जाए और उस मिश्रण को उबाल लिया जाए तो अधिक अच्छा होगा। स्मरण रहे, संघनित दूध के बदले रबड़ी डालने से स्वाद उतना अच्छा नहीं होता। ठंडा होने पर सब पदार्थो को एक में मिलाकर सुगंध डालनी चाहिए। (क्रीम वह वस्तु है जिससे मक्खन निकलता है; दूध की क्रीम निकलनेवाली मशीन में डालकर मशीन को चालू करने पर मक्खनरहित दूध अलग हो जाता है और क्रीम अलग)। डेयरी से क्रीम खरीदी जा सकती है। क्रीम न मिले तो उबले दूध को कई घंटे स्थिर छोड़कर ऊपर से निकाली गई मलाई और चिकनाई से काम चल सकता है, परंतु स्वाद में अंतर पड़ जाता है।


title: आइसक्रीम

text: बाहरी बाल्टी के लिए बर्फ को नुकीले काँटे और हथौड़ों से छोटे-छोटे टुकड़ों में तोड़ डालना चाहिए (या काठ के हथौड़े से चूर करना चाहिए)। टुकड़े आधा इंच या पौन इंच के हों; कोई भी एक इंच से बड़ा न रहे। दो भाग बर्फ में एक भाग पिसा नमक पड़ता है। थोड़ी बर्फ, तब थोड़ा नमक, फिर बर्फ और नमक, इसी प्रकार अंत तक पारी पारी से नमक और बर्फ डालते रहना चाहिए। ध्यान रहे कि दूधवाले बरतन में नमक न घुसने पाए। बर्फ और नमक के गलने से ही ठंडक उत्पन्न होती है।


title: आइसक्रीम

text: बड़े पैमाने पर आइसक्रीम बनाने के लिए मशीनों का प्रयोग किया जाता है। इसमें सात आठ इंच व्यास की एक नली होती है, जिसके भीतर खुरचनेवाली लकड़ियाँ लगी रहती हैं। इस नली में एक ओर से दूध आदि का मिश्रण घुसता है, दूसरी ओर से तैयार आइसक्रीम, जिसमें केवल मेवा आदि डालना रहता है, निकलती है; कारण यह है कि बर्फ बनाने की मशीन में नली के ऊपर एक खोल रहता है और खोल तथा नली के बीच के स्थान में अत्यंत ठंढी की गई अमोनिया या अन्य गैस बहती रहती है।


title: आइसक्रीम

text: विदेशों में अरारोट के बदले साधारणत: जिलेटिन का उपयोग किया जाता है। इसका उद्देश्य होता है कि दूध के पानी से बर्फ के रवे न बन जाएं और मथने के कारण क्रीम से मक्खन अलग न हो जाए (यदि आइसक्रीम को जमाते समय खूब मथा जाए तो वह पर्याप्त वायुमय न बन पाएगी और इसलिए स्वादिष्ट न होगी)। जमाने के पहले मिश्रण को आधे घंटे तक 155 डिग्री फारेनहाइट ताप तक गरम करके तुरंत खूब ठंडा किया जाता है जिससे रोग के जीवाणु मर जाएँ। इस क्रिया को पैस्टयुराइज़ेशन कहते हैं। मिश्रण को बहुत बारीक छेद की चलनी में डालकर और बहुत अधिक दबाव का प्रयोग करके (लगभग 2,500 पाउंड प्रति वर्ग इंच का) छाना जाता है। इससे दूध में चिकनाई के कण बहुत छोटे (प्राकृतिक नाप के अष्टमांश) हो जाते हैं। इससे आइसक्रीम अधिक चिकनी और स्वादिष्ट बनती है।


title: आइसक्रीम

text: जमानेवाली मशीन से निकलने के बाद आइसक्रीम को ठंडी कोठरी में, जो बर्फ से भी अधिक ठंडी होती है, कई घंटे तक रखते हैं। इससे आइसक्रीम कड़ी हो जाती है। फिर ग्राहकों के यहाँ (होटल और फेरीवालों के पास) विशेष मोटरलारियों में उसे भेजते हैं। जब तक वह बिक नहीं जाती, लारियों में वह साधारणत: प्रशीतकों (रेफ्रीजरेटरों) या गरमी न घुसने देने वाली पोटियों में रखी जाती है।


title: पूँजी

text: पूँजी (Capital) साधारणतया उस धनराशि को कहते हैं जिससे कोई व्यापार चलाया जाए। किंतु कंपनी अधिनियम के अंतर्गत इसका अभिप्राय अंशपूँजी से हैं; न कि उधार राशि से, जिसे कभी कभी उधार पूँजी भी कहते हैं। प्रत्येक कंपनी के लिए यह अनिवार्य है कि वह अपने सीमानियम में अंशपूँजी, जिसे रजिस्टर्ड, प्राधिकृत अथवा अंकित पूँजी कहते हैं, तथा उसके निश्चित मूल्य के अंशों में विभाजन का उल्लेख करे। प्राधिकृत पूँजी के कुछ भाग को निर्गमित (इशू) किया जा सकता है और शेष को आवश्यकतानुसार निर्गमित किया जा सकता है। निर्गमित भाग के अंशों के अंकित मूल्य को निर्गमित पूँजी कहते हैं। जनता जिन अंशों के क्रय के लिए प्रार्थनापात्र दे उनके अंकित मूल्य को प्रार्थित पूँजी (Subscribed captial) तथा अंशधारियों द्वारा जितनी राशि का भुगतान किया जाए उसे दत्तपूँजी (Paid captial) कहते हैं।


title: पूँजी

text: कंपनी चाहे तो नए अंश निर्गमित करके अंशूपूँजी में वृद्धि कर सकती है, सभी या कुछ पूर्णदत्त अंशों को स्कंधों में परिवर्तित कर सकती है सभी या कुछ अंशों को कम कीमत के छोटे अंशों में परिवर्तित कर सकती है अथवा जिन अंशों का निर्गमन न हुआ हो उन्हें निरस्त कर सकती है। ये सब परिवर्तन तभी संभव हैं जब अंतिर्नियमों (आर्टिकल्स ऑव असोसिएशन) में इनकी व्यवस्था हो।


title: पूँजी

text: 1. पूर्वाधिकार अंश (Preference shares)- इस श्रेणी के अंशधारियों को निश्चित दर से लाभांश प्राप्त करने का तथा कंपनी के समापन के समय पूँजी के पुनर्भुगतान का पूर्वाधिकार होता है। ऐसे अंश असंचीय हो सकते हैं1 यदि अंश संचीय हों तो किसी वर्ष लाभ न होने के कारण इन्हें लाभांश न मिल सके तो वे इसे अगले वर्षों में भी लेने के अधिकारी हैं।


title: पूँजी

text: 2. साधारण अंश- (भारतीय कंपनी अधिनियम, 1956 के अनुसार इन्हें समता अंश (Equity shares) कहते हैं) : पूर्वाधिकार अंशधारियों के लाभांश के भुगतान अथवा पूँजी पुनर्भुगतान के पश्चात् शेष पर इस श्रेणी के अंशधारियों का अधिकार होता है।


title: पूँजी

text: 3. स्थगित अंश (Deferred shares)- इन्हें संस्थापकों के अंश अथवा प्रबंध अंश भी कहते हैं। साधारणतया ऐसे अंश कंपनी के संस्थापकों को ही निर्गमित किए जाते हैं। इस श्रेणी के अंशधारियों को लाभांश एवं पूँजी के पुनर्भुगतान का अधिकार अन्य सभी श्रेणियों के अंशधारियों के पश्चात् मिलता है।


title: पूँजी

text: 4. विमोचनशील पूर्वाधिकार अंश (Redeemable Preference shares)- साधारणतया किसी भी कंपनी को अपने अंश स्वयं क्रय करने का अधिकार नहीं होता। किंतु यदि कंपनी के अंतर्नियमों में ऐसा अधिकार हो तो कंपनी अधिनियम की व्यवस्थाओं के अनुसार ऐसे अंश भी निर्गमित किए जा सकते हैं जिनका विमोचन हो सकता हो अर्थात् कंपनी ऐसे अंशों को वापस क्रय कर सकती है।


title: पूँजी

text: अंशधारियों की प्रत्येक श्रेणी के अधिकार भी भिन्न हो सकते हैं और साधारणतया इन अधिकारों की व्यवस्था कंपनी के अंतर्नियमों में होती है। अंतर्नियमों में इन अधिकारों में परिवर्तन करने का अधिकार होने पर इनमें परिवर्तन किया जा सकता है। अंतर्नियमों में ऐसी व्यवस्था न होने पर उनका संशोधन किया जा सकता है जिससे कंपनी को इन अधिकारों के परिवर्तन का अधिकार प्राप्त हो सके।


title: एडवर्ड थार्नडाइक

text: एडवर्ड थार्नडाइक (Edward Lee Thorndike) (31 अगस्त 1874 – 9 अगस्त 1949) यूएसए के मनोवैज्ञानिक एवं थे जिहोने लगभग अपना पूरा जीवन कैलिफोर्निया विश्वविद्यालय के शिक्षक महाविद्यालय में बिताया। 'पशु व्यवहार' एवं 'सीखने की प्रक्रिया' पर उनका कार्य के आधार पर ही आधुनिक शैक्षिक मनोविज्ञान की वैज्ञानिक नीव पड़ी। उन्होने औद्योगिक समस्याओं के समाधान की दिशा में भी कार्य किया (जैसे कर्मचारी परीक्षा एवं परीक्षण)। वे मनोवैज्ञानिक कॉर्पोरेशन के बोर्ड के सदस्य थे तथा सन् १९१२ में अमेरिकन मनोवैज्ञानिक संघ (American Psychological Association) के अध्यक्ष भी रहे।


title: एडवर्ड थार्नडाइक

text: एडवर्ड थार्नडाइक ३१ अगस्त 1874 को विलियम्सबर्ग (मैसाचुसेट्स) में उत्पन्न हुए। पशु मनोविज्ञान के गंभीर अध्ययन के अतिरिक्त थार्नडाइक ने सीखने की प्रक्रिया में मानसिक व्यवहार, थकान और पठनक्षमता तथा अन्य कारकों की परीक्षणविधियों के अविष्कार में महत्वपूर्ण योगदान किया। थार्नडाइक ने प्रौढ़शिक्षा अभियान को एक नया और वैज्ञानिक रूप प्रदान किया। मनोवैज्ञानिक परीक्षण की अपनी विधियों द्वारा उसने सीखने की क्षमता और पूर्वार्जित ज्ञान मे भेद स्पष्ट किया और इसमें उसका नाम अग्रगण्य है।


title: एडवर्ड थार्नडाइक

text: १८९९ से १९४० तक वह कोलंबिया विश्वविद्यालय के टीचर्स कालेज से संबद्ध रहा। शिक्षा संबंधी विचारों तथा उसकी व्यावहारिकता पर उसकी कृतियों का विशेष प्रभाव पड़ा। ९ अगस्त १९४९ को न्यूयार्क (मांट्रोज) में उसकी मृत्यु हुई।


title: एडवर्ड थार्नडाइक

text: उसकी कृतियों में "एडूकेशनल साइकॉलजी" (१९०३), "एनीमल इंटेलीजेंस" (1898), "द साइकालजी ऑव लर्निंग" (१९१४), "द मेजरमेंट ऑव इंटेलीजेंस" (१९२६), "फंडामेंटल्स ऑव लर्निंग" (१९३३), "ह्यूमन नेचर ऐंड द सोशल आर्डर" (१९४०) के नाम उल्लेखनीय हैं।


title: एडवर्ड थार्नडाइक

text: इन्होंने मनोविज्ञान के जगत में 'प्रयास एव त्रुटि का सिद्धांत ' दिया इस सिद्धांत का उल्लेख उन्होंने अपनी पुस्तक ' एनिमल इंटेलीजेंस (1898) ' में किया और इसका प्रयोग एक भूखी बिल्ली पर किया गया


title: एडवर्ड थार्नडाइक

text: थार्नडाइक ने भूखी बिल्ली पर प्रयोग किया है भूखी बिल्ली पिंजरे के बाहर उद्दीपक रूपी मछली के टुकड़े को प्राप्त करने का प्रयास करती है और वह त्रुटियां करती है बाद में प्रथम बार गलतीवश पिंजरे के अंदर बनाई पुलिग स्ट्रिंग पर पैर पड़ता है तो पिंजरा खुल जाता है फिर वह सहसंबंध बना कर पिंजरा खोल लेती है और खोलना सीख जाती है बार बार ऐसा ही करती है


title: जरीब एवं फीता सर्वेक्षण

text: ज़रीब एवं फीता सर्वेक्षण में केवल रेखीय मापों के आधार पर किसी भू-भाग का मानचित्र या प्लान बनाया जाता हैं। इस विधी से सर्वेक्षण करते समय किसी क्षेत्र में विभिन्न बिन्दुओं के बीच की क्षैतिज दूरियां तो मापी जाती है, किन्तु रेखाओं के बीच बनने वाले कोण नहीं मापे जाते।


title: जरीब एवं फीता सर्वेक्षण

text: जब किसी लम्बी दूरी को मापने के लिए एक से अधिक बार जरीब या फीते को फैलाना आवश्यक होता है तो प्रत्येक एक जरीब दूरी के पश्चात जरीब के अगले सिरे पर धरातल में एक तीर या कीलें गाड़ देते हैं। इसके दो लाभ होते हैं :


title: जरीब एवं फीता सर्वेक्षण

text: ये सर्वेक्षण क्षेत्र में स्थापित किए गए नियंत्रण बिंदु (Control Points) होते हैं, जिनकी मध्य दूरी ज़रीब / फीते द्वारा नापी जाती है। यह स्टेशन अगल-बगल के स्टेशनों से दिखाई पडने चाहिए। क्षेत्र में तथा नक्शे पर इन्हें अंग्रेजी वर्णमाला A, B, C... से प्रदर्शित किया जाता है ।


title: जरीब एवं फीता सर्वेक्षण

text: जब दो मुख्य स्टेशनों के बीच, आवश्यक होने पर, कोई अन्य स्टेशन स्थापित किया जाता है तो उसे उप स्टेशन (Subsidiary Station) या संयोग स्टेशन (Tie Station) कहते हैं । इसे T1,T2, T3 आदि से प्रदर्शित किया जाता है। सर्वेक्षण स्टेशन पर एक या इससे अधिक सर्वेक्षण रेखाएं आकर मिलती हैं ।


title: जरीब एवं फीता सर्वेक्षण

text: दो स्टेशनों को जोड़ने वाली सीधी रेखा को 'सर्वेक्षण रेखा' (Survey Lines) कहते हैं। इसे ज़रीब रेखा (Chain line) भी कहते हैं। ज़रीब सर्वेक्षण में इसी का नाप किया जाता है। वास्तव में भूमि पर यह कोई रेखा नहीं होती है, यह तो दिशा का भान कराने के लिए मान ली जाती है। सर्वेक्षण रेखाएं प्रकार की दृष्टि से निम्न प्रकार की होती हैं -


title: जरीब एवं फीता सर्वेक्षण

text: यह सर्वेक्षण रेखाओं के ढांचे में सबसे लंबी रेखा होती है, जिस पर सर्वेक्षण कार्य का पूरा ढांचा आधारित रहता है । यह सर्वेक्षण क्षेत्र के मध्य में डाली जाती है । क्योंकि संपूर्ण सर्वेक्षण कार्य की शुद्धता इस रेखा पर निर्भर करती है, अतः इसकी बड़ी सावधानी से दो अथवा तीन बार पैमाइश कर लेनी चाहिए। बड़े क्षेत्रों में दो आधार रेखाएं भी डाली जा सकती हैं, जो एक दूसरे को क्रॉस × की भांति काटनी चाहिए ।


title: जरीब एवं फीता सर्वेक्षण

text: यह रेखाएं सर्वेक्षण क्षेत्र की सीमाओं के साथ डाली जाती हैं और मुख्य सर्वेक्षण स्टेशनों को जोड़ती है । इस प्रकार यह एक ढांचा बनाती हैं । मुख्य रेखाओं की पैमाइश भी ध्यान से करनी चाहिए । मुख्य रेखाओं को इसकी अगल-बगल के स्टेशनो के नामित अक्षरों A-B, B-C आदि से प्रदर्शित किया जाता है ।


title: जरीब एवं फीता सर्वेक्षण

text: संयोग स्टेशनों (उप स्टेशनों ) को जोड़ने वाली रेखा, संयोग रेखा कहलाती है। यह रेखा क्षेत्र के भीतरी भागों को, जो मुख्य रेखा से दूर पड़ते हैं, उनकी स्थिति ज्ञात करने तथा विस्तृत विवरण लेने के लिए डाली जाती है। संयोग रेखा को संयोग स्टेशन के नामित अक्षरों, T1 - T2 आदि से पहचाना जाता है।


title: जरीब एवं फीता सर्वेक्षण

text: सर्वेक्षण कार्य के ढांचे की शुद्धता तथा आरेखन की यथार्थता की जांच करने के लिए जो रेखा विशेष रूप से क्षेत्र में डाली जाती है, जांच रेखा कहलाती है । यह त्रिभुज ढांचे के शीर्ष से निकाली जाती है । आरेखन के समय यदि नक्शे पर इसकी लंबाई, क्षेत्र की लंबाई से मेल खा जाती है, तो सभी सर्वेक्षण रेखाओं की शुद्धता प्रमाणित हो जाती है । आवश्यक होने पर क्षेत्र में एक से अधिक जांच रेखाएं भी डाली जाती है ।


title: जरीब एवं फीता सर्वेक्षण

text: सर्वेक्षण रेखाओं के दोनों ओर ( पार्श्व मे ) स्थित बिन्दुओ व आकृतियों की स्थिति ज्ञात करने के लिए, सर्वेक्षण रेखा से उनकी दूरी नापी जाती है। इस प्रकार पार्श्व दूरी लेने की क्रिया को खसका कहते हैं।


title: जरीब एवं फीता सर्वेक्षण

text: खसके ज़रीब रेखा के समकोण अथवा तिरछे लिए जा सकते हैं। समकोण खसका बेहतर रहता है, क्योंकि एक ही समकोणक माप से बिंदु की स्थिति का निर्धारण किया जा सकता है जबकि तिरछे खसको की न्यूनतम संख्या दो होनी चाहिए।


title: जरीब एवं फीता सर्वेक्षण

text: ज़रीब द्वारा मापन लिए दो व्यक्तियों की आवश्यकता पड़ती है। एक आदमी ज़रीब का अगला हैंडल थाम कर आगे आगे चलता है और दूसरा व्यक्ति जरीब का पिछला हैंडल पकड़कर उसका अनुसरण करता है। अगले जरीवाला को अग्रचर या अगुआ (Leader) तथा पिछले जरीबवाला को अनुचर (Follower) कहते है। पछुआ को अगुआ की अपेक्षा अधिक अनुभवी होना आवश्यक है, क्योंकि उसी के निर्देशों के अनुसार अगुआ को कार्य करना होता है।


title: जामिया मिलिया इस्लामिया

text: जामिया मिलिया इस्लामिया (अनुवाद : राष्ट्रीय इस्लामी विश्वविद्यालय) दिल्ली में स्थित भारत का एक प्रमुख सार्वजनिक विश्‍वविद्यालय है। इसे केन्द्रीय विश्‍वविद्यालय का स्तर हासिल है। यह नई दिल्ली के दक्षिणी क्षेत्र कें ओखला में यमुना के किनारे स्थित हैं| यह 1920 में ब्रिटिश शासन के दौरान स्थापित किया गया था। यह 1988 में भारतीय संसद के एक अधिनियम द्वारा केंद्रीय विश्वविद्यालय बनाया गया। दिल्ली के सर सरवर जंग ने विश्वविद्यालय का डिजाइन किया।


title: जामिया मिलिया इस्लामिया

text: भारतीय स्वतंत्रता से पहले, 1920 में मुस्लिम नेताओं और स्वतंत्रता सेनानियों द्वारा विश्वविद्यालय की स्थापना की गई थी। संस्थापक नेताओं में से मुख्य, अली ब्रदर्स के नाम से मशहूर मुहम्मद अली जौहर और शौकत अली थे ।


title: जामिया मिलिया इस्लामिया

text: दिसंबर 1988 में जामिया को जामिया मिलिया इस्लामिया अधिनियम 1988 (1988 का संख्या 59) के तहत संसद द्वारा केंद्रीय विश्वविद्यालय की स्थिति दी गई थी।


title: जामिया मिलिया इस्लामिया

text: 2006 में सऊदी अरब के सुल्तान अब्दुल्ला बिन अल सऊद ने विश्वविद्यालय की यात्रा की और पुस्तकालय के निर्माण के लिए 30 मिलियन डॉलर का दान दिया। अब, वह पुस्तकालय डॉ। जाकिर हुसैन लाइब्रेरी (सेंट्रल लाइब्रेरी) के रूप में जाना जाता है।


title: जामिया मिलिया इस्लामिया

text: परिसर एक बड़े क्षेत्र में वितरित किया गया है। इसकी कई इमारतों का आधुनिकीकरण किया जा रहा है। हरियाली और वनों का समर्थन किया जाता है।


title: जामिया मिलिया इस्लामिया

text: विश्वविद्यालय के सुंदर क्रिकेट मैदान (जिसे भोपाल ग्राउंड के नाम से जाना जाता है) ने रंजी ट्रॉफी मैचों और महिलाओं के क्रिकेट टेस्ट मैच की मेजबानी की है। अपने सात फैकल्टीज के अलावा, जामिया में अनवर जमाल किदवाई मास कम्युनिकेशन रिसर्च सेंटर (एमसीआरसी), इंजीनियरिंग और टेक्नोलॉजी फैकल्टी, ललित कला फैकल्टी, सैद्धांतिक भौतिकी केंद्र और मौलाना मोहम्मद अली जौहर अकादमी जैसे सीखने और शोध के केंद्र हैं। थर्ड वर्ल्ड स्टडीज (एटीडब्ल्यूएस) भी है। जामिया स्नातक और स्नातकोत्तर सूचना और प्रौद्योगिकी पाठ्यक्रम प्रदान करता है।


title: जामिया मिलिया इस्लामिया

text: यह संकाय निम्नलिखित कार्यक्रमों के माध्यम से उभरते वकीलों को गुणवत्ता प्रशिक्षण और शिक्षा में माहिर हैं:


title: जामिया मिलिया इस्लामिया

text: यह संकाय 1985 में सिविल, मैकेनिकल और इलेक्ट्रिकल इंजीनियरिंग विभागों के साथ स्थापित किया गया था। इसमें इलेक्ट्रॉनिक्स और संचार इंजीनियरिंग विभाग, एप्लाइड साइंस एंड ह्यूमैनिटीज विभाग (1996) के विभागों को जोड़ा है और इसमें छह इंजीनियरिंग विभाग हैं: एप्लाइड साइंसेज एंड ह्यूमैनिटीज, सिविल इंजीनियरिंग, इलेक्ट्रिकल इंजीनियरिंग, इलेक्ट्रॉनिक्स एंड कम्युनिकेशंस, मैकेनिकल इंजीनियरिंग, कंप्यूटर इंजीनियरिंग और एक विश्वविद्यालय पॉलिटेक्निक। ये विभाग एजेंसियों द्वारा प्रायोजित कई परियोजनाओं का संचालन करते हैं। संकाय नियमित पाठ्यक्रम और सतत कार्यक्रम प्रदान करता है।


title: जामिया मिलिया इस्लामिया

text: इस फैकल्टी में नौ विभाग हैं जो पीएचडी, एम फिल (प्री-पीएचडी), स्नातकोत्तर, स्नातक, डिप्लोमा और प्रमाणपत्र पाठ्यक्रम में कार्यक्रम पेश करते हैं।


title: जामिया मिलिया इस्लामिया

text: 1920 में अलीगढ़ में अपनी स्थापना के बाद इस्लामी अध्ययन जामिया के पाठ्यक्रम का हिस्सा रहा है। इस्लाम के प्रमुख विद्वानों ने जामिया में इस्लामिक स्टडीज को वैकल्पिक और एक अनिवार्य विषय के रूप में पढ़ाया है, कुछ नाम: मौलाना मोहम्मद अली जोहर, मौलाना असलम जयराजपुरी, मौलाना मोहम्मद अब्दुस सलाम किडवाई नादवी, मौलाना काजी जैनुल अबदीन सजद मेरुति, मोहम्मद मुजीब, एस अबीद हुसैन, ज़ियाल हसन फारुकी, मुशिरुल हक, मजीद अली खान और आईएच आज़ाद फरुकी। 1975 में इस्लामिक और अरब-ईरानी अध्ययनों का एक अलग बहु अनुशासनात्मक विभाग स्थापित किया गया था। एक ट्राइफुरेशन के बाद, 1988 में इस्लामिक स्टडीज का एक पूर्ण विभाग स्थापित किया गया। विभाग सालाना पत्रिका, "सदा ए जौहर" प्रकाशित करता है।


title: जामिया मिलिया इस्लामिया

text: इस संकाय में छः विभाग हैं जो पीएचडी, ललित कला के मास्टर (एमएफए), बैचलर ऑफ फाइन आर्ट्स (बीएफए), डिप्लोमा और सर्टिफिकेट कोर्स में कार्यक्रम पेश करते हैं।


title: जामिया मिलिया इस्लामिया

text: यह संकाय पांच साल के बीडीएस कार्यक्रम के माध्यम से उभरते दंत चिकित्सकों को गुणवत्ता प्रशिक्षण और शिक्षा में माहिर हैं।


title: जामिया मिलिया इस्लामिया

text: मास कम्युनिकेशन रिसर्च सेंटर की स्थापना 1982 में जामिया मिलिया इस्लामिया के तत्कालीन कुलगुरू (बाद के चांसलर) अनवर जमाल किडवाई ने की थी। जामिया आज मुख्य रूप से इन जन संचार पाठ्यक्रमों के लिए अपनी साइट के अनुसार जाना जाता है।


title: जामिया मिलिया इस्लामिया

text: इस केंद्र का मिशन राष्ट्रीय रणनीतिक जरूरतों को पूरा करने के लिए संभावित अनुप्रयोगों के साथ, नैनोसाइंस और नैनो टेक्नोलॉजी के क्षेत्र में अग्रणी बुनियादी और व्यावहारिक अनुसंधान को बढ़ावा देना है। केंद्र के मुख्य शोध फोकस में नैनो-फैब्रिकेशन और नैनो-डिवाइस, नैनो-सामग्री और नैनो-स्ट्रक्चर, नैनो-जैव प्रौद्योगिकी और नैनो-दवा, नैनो-संरचना विशेषता और माप शामिल हैं।


title: जामिया मिलिया इस्लामिया

text: प्रबंधन अध्ययन केंद्र वर्तमान में तीन कार्यक्रम प्रदान करता है: पीएच.डी. प्रबंधन में, एमबीए (पूर्णकालिक) कार्यक्रम और एमबीए (अंतर्राष्ट्रीय व्यापार) कार्यक्रम।


title: जामिया मिलिया इस्लामिया

text: इन संकायों के अलावा, सीखने और शोध के 20 केंद्र हैं। इनमें से उल्लेखनीय है एजेके मास कम्युनिकेशन एंड रिसर्च सेंटर द्वारा पेश मास कम्युनिकेशन में एमए:


title: जामिया मिलिया इस्लामिया

text: विश्वविद्यालय की मुख्य केंद्रीय पुस्तकालय डॉ। जाकिर हुसैन लाइब्रेरी के रूप में जाना जाता है, जिसमें 400,000 कलाकृतियों के संग्रह के साथ-साथ किताबें, माइक्रोफिल्म्स, आवधिक खंड, पांडुलिपियों और दुर्लभ किताबें शामिल हैं। कुछ हॉल उन्हें समर्पित हैं। पुस्तकालय जामिया के सभी सशक्त छात्रों के लिए खुला है। इसके अलावा, कुछ संकाय और केंद्रों के पुस्तकालयों में विषय संग्रह हैं।


title: जामिया मिलिया इस्लामिया

text: 2018 वर्ष में एशिया में 201-250 और दुनिया में 801-1000 रैंकिंग टाइम्स हायर एजुकेशन वर्ल्ड यूनिवर्सिटी रैंकिंग द्वारा स्थान दिया गया है। 2018 की क्यूएस वर्ल्ड यूनिवर्सिटी रैंकिंग ने इसे एशिया में 200 स्थान दिया। 2018 में राष्ट्रीय संस्थागत रैंकिंग फ्रेमवर्क (एनआईआरएफ) द्वारा भारत में 19 स्थान पर था, 12 विश्वविद्यालयों में, इंजीनियरिंग रैंकिंग में 32 और प्रबंधन रैंकिंग में 34।


title: जामिया मिलिया इस्लामिया

text: कानून के संकाय को आउटलुक इंडिया के "2017 में शीर्ष 25 कानून कॉलेजों" और भारत में 20 वें सप्ताह के "शीर्ष कानून कॉलेज 2017" द्वारा भारत में छठा स्थान दिया गया था।


title: श्रीलाल शुक्ल

text: श्रीलाल शुक्ल (31 दिसम्बर 1925 - 28 अक्टूबर 2011) हिन्दी के प्रमुख साहित्यकार थे। वह समकालीन कथा-साहित्य में उद्देश्यपूर्ण व्यंग्य लेखन के लिये विख्यात थे।


title: श्रीलाल शुक्ल

text: श्रीलाल शुक्ल (जन्म-31 दिसम्बर 1925 - निधन- 28 अक्टूबर 2011) को लखनऊ जनपद के समकालीन कथा-साहित्य में उद्देश्यपूर्ण व्यंग्य लेखन के लिये विख्यात साहित्यकार माने जाते थे। उन्होंने 1947 में इलाहाबाद विश्वविद्यालय से स्नातक परीक्षा पास की। 1949 में राज्य सिविल सेवासे नौकरी शुरू की। 1983 में भारतीय प्रशासनिक सेवा से निवृत्त हुए। उनका विधिवत लेखन 1954 से शुरू होता है और इसी के साथ हिंदी गद्य का एक गौरवशाली अध्याय आकार लेने लगता है। उनका पहला प्रकाशित उपन्यास 'सूनी घाटी का सूरज' (1957) तथा पहला प्रकाशित व्यंग 'अंगद का पाँव' (1958) है। स्वतंत्रता के बाद के भारत के ग्रामीण जीवन की मूल्यहीनता को परत दर परत उघाड़ने वाले उपन्यास 'राग दरबारी' (1968) के लिये उन्हें साहित्य अकादमी पुरस्कार से सम्मानित किया गया। उनके इस उपन्यास पर एक दूरदर्शन-धारावाहिक का निर्माण भी हुआ। श्री शुक्ल को भारत सरकार ने 2008 में पद्मभूषण पुरस्कार से सम्मानित किया है।


title: श्रीलाल शुक्ल

text: श्रीलाल शुक्ल का व्यक्तित्व अपनी मिसाल आप था। सहज लेकिन सतर्क, विनोदी लेकिन विद्वान, अनुशासनप्रिय लेकिन अराजक। श्रीलाल शुक्ल अंग्रेज़ी, उर्दू, संस्कृत और हिन्दी भाषा के विद्वान थे। श्रीलाल शुक्ल संगीत के शास्त्रीय और सुगम दोनों पक्षों के रसिक-मर्मज्ञ थे। 'कथाक्रम' समारोह समिति के वह अध्यक्ष रहे। श्रीलाल शुक्ल जी ने गरीबी झेली, संघर्ष किया, मगर उसके विलाप से लेखन को नहीं भरा। उन्हें नई पीढ़ी भी सबसे ज़्यादा पढ़ती है। वे नई पीढ़ी को सबसे अधिक समझने और पढ़ने वाले वरिष्ठ रचनाकारों में से एक रहे। न पढ़ने और लिखने के लिए लोग सैद्धांतिकी बनाते हैं। श्रीलाल जी का लिखना और पढ़ना रुका तो स्वास्थ्य के गंभीर कारणों के चलते। श्रीलाल शुक्ल का व्यक्तित्व बड़ा सहज था। वह हमेशा मुस्कुराकर सबका स्वागत करते थे। लेकिन अपनी बात बिना लाग-लपेट कहते थे। व्यक्तित्व की इसी ख़ूबी के चलते उन्होंने सरकारी सेवा में रहते हुए भी व्यवस्था पर करारी चोट करने वाली राग दरबारी जैसी रचना हिंदी साहित्य को दी।


title: श्रीलाल शुक्ल

text: निबंध संग्रह:अंगद का पाँव(1958ई०), यहाँ से वहाँ(1970ई०),मेरी श्रेष्ठ व्यंग्य रचनाएँ (1979ई०),कुछ जमीन पर कुछ हवा में (1993ई०),आओ बैठ लें कुछ देर(1995 ई०),अगली शताब्दी का शहर(1996ई०),खबरों की जुगाली(2006ई०)।


title: श्रीलाल शुक्ल

text: उन्होंने शिवपालगंज के रूप में अपनी अद्भुत भाषा शैली, मिथकीय शिल्प और देशज मुहावरों से गढ़ा था। त्रासदियों और विडंबनाओं के इसी साम्य ने ‘राग दरबारी’ को महान कृति बनाया, तो इस कृति ने श्रीलाल शुक्ल को महान लेखक। राग दरबारी व्यंग्य है या उपन्यास, यह एक श्रेष्ठ रचना है, जिसकी तसदीक करोड़ों पाठकों ने की है और कर रहे हैं। ‘विश्रामपुर का संत’, ‘सूनी घाटी का सूरज’ और ‘यह मेरा घर नहीं’ जैसी कृतियाँ साहित्यिक कसौटियों में खरी साबित हुई हैं। बल्कि ‘विश्रामपुर का संत’ को स्वतंत्र भारत में सत्ता के खेल की सशक्त अभिव्यक्ति तक कहा गया था। राग दरबारी को इतने वर्षों बाद भी पढ़ते हुए उसके पात्र हमारे आसपास नजर आते हैं। शुक्लजी ने जब इसे लिखा था, तब एक तरह की हताशा चारों तरफ़ नजर आ रही थी। यह मोहभंग का दौर था। ऐसे निराशा भरे महौल में उन्होंने समाज की विसंगतियों को चुटीली शैली में सामने लाया था। वह श्रेष्ठ रचनाकार के साथ ही एक संवेदनशील और विनम्र इंसान भी थे।


title: श्रीलाल शुक्ल

text: श्रीलाल शुक्ल की रचनाओं का एक बड़ा हिस्सा गाँव के जीवन से संबंध रखता है। ग्रामीण जीवन के व्यापक अनुभव और निरंतर परिवर्तित होते परिदृश्‍य को उन्होंने बहुत गहराई से विश्‍लेषित किया है। यह भी कहा जा सकता है कि श्रीलाल शुक्ल ने जड़ों तक जाकर व्यापक रूप से समाज की छान बीन कर, उसकी नब्ज को पकड़ा है। इसीलिए यह ग्रामीण संसार उनके साहित्य में देखने को मिला है। उनके साहित्य की मूल पृष्‍ठभूमि ग्राम समाज है परंतु नगरीय जीवन की भी सभी छवियाँ उसमें देखने को मिलती हैं। श्रीलाल शुक्ल ने साहित्य और जीवन के प्रति अपनी एक सहज धारणा का उल्लेख करते हुए कहा है कि -


title: श्रीलाल शुक्ल

text: कथालेखन में मैं जीवन के कुछ मूलभूत नैतिक मूल्यों से प्रतिबद्ध होते हुए भी यथार्थ के प्रति बहुत आकृष्‍ट हूँ। पर यथार्थ की यह धारणा इकहरी नहीं है, वह बहुस्तरीय है और उसके सभी स्तर - आध्यात्मिक, आभ्यंतरिक, भौतिक आदि जटिल रूप से अंतर्गुम्फित हैं। उनकी समग्र रूप में पहचान और अनुभूति कहीं-कहीं रचना को जटिल भले ही बनाए, पर उस समग्रता की पकड़ ही रचना को श्रेष्‍ठता देती है। जैसे मनुष्‍य एक साथ कई स्तरों पर जीता है, वैंसे ही इस समग्रता की पहचान रचना को भी बहुस्तरीयता देती है।


title: श्रीलाल शुक्ल

text: श्रीलाल शुक्ल की सूक्ष्म और पैनी दृष्‍टि व्यवस्था की छोटी-से-छोटी विकृति को भी सहज ही देख लेती है, परख लेती है। उन्होंने अपने लेखन को सिर्फ राजनीति पर ही केंद्रित नहीं होने दिया। शिक्षा के क्षेत्र की दुर्दशा पर भी उन्होंने व्यंग्य कसा। 1963 में प्रकाशित उनकी पहली रचना ‘धर्मयुग’ शिक्षा के क्षेत्र में व्याप्‍त विसंगतियों पर आधारित है। व्यंग्य संग्रह ‘अंगद का पाँव’ और उपन्यास ‘राग दरबारी’ में श्रीलाल शुक्ल ने इसे विस्तार दिया है।


title: श्रीलाल शुक्ल

text: देश के अनेक सकारी स्कूलों की स्थिति दयनीय है। उनके पास अच्छा भवन तक नहीं है। कहीं कहीं तो तंबुओं में कक्षाएँ चलाती हैं, अर्थात न्यूतम सुविधाओं का भी अभाव है। श्रीलाल शुक्ल इस पर टिप्पणी करते हुए कहते हैं कि -


title: श्रीलाल शुक्ल

text: "यही हाल ‘राग दरबारी’ के छंगामल विद्‍यालय इंटरमीडियेट कॉलेज का भी है, जहाँ से इंटरमीडियेट पास करने वाले लड़के सिर्फ इमारत के आधार पर कह सकते हैं, सैनिटरी फिटिंग किस चिड़िया का नाम है। हमने विलायती तालीम तक देशी परंपरा में पाई है और इसीलिए हमें देखो, हम आज भी उतने ही प्राकृत हैं, हमारे इतना पढ़ लेने पर भी हमारा पेशाब पेड़ के तने पर ही उतरता है।"


title: श्रीलाल शुक्ल

text: विडंबना यह है कि आज कल अध्यापक भी अध्यपन के अलावा सब कुछ करते हैं। ‘राग दरबारी’ के मास्टर मोतीराम की तरह वे कक्षा में पढ़ाते कम हैं और ज़्यादा समय अपनी आटे की चक्‍की को समर्पित करते हैं। ज़्यादातर शिक्षक मोतीराम ही हैं, नाम भले ही कुछ भी हो। ट्‍यूशन लेते हैं, दुकान चलाते हैं और तरह तरह के निजी धंधे करते हैं। छात्रों को देने के लिए उनके पास समय कहाँ बचता है?


title: श्रीलाल शुक्ल

text: ‘आज मानव समाज अपने पतन के लिए खुद जिम्‍मेदार है। आज वह खुलकर हँस नहीं सकता। हँसने के लिए भी ‘लाफिंग क्लब’ का सहारा लेना पड़ता है। शुद्ध हवा के लिए ऑक्सीजन पार्लर जाना पड़ता है। बंद बोतल का पानी पीना पड़ता है। इंस्टेंट फूड़ खाना पड़ता है। खेलने के लिए, एक-दूसरे से बात करने के लिए भी वक्‍त की कमी है।’


title: श्रीलाल शुक्ल

text: कुल मिलाकर यह कह सकते हैं कि श्रीलाल शुक्ल के साहित्य में जीवन का संघर्ष है और उनका साहित्य सामाजिक सरोकारों से जुड़ा है।


title: श्रीलाल शुक्ल

text: 1969 में श्रीलाल शुक्ल को साहित्य अकादमी का पुरस्कार मिला। लेकिन इसके बाद ज्ञानपीठ के लिए 42 साल तक इंतज़ार करना पड़ा। इस बीच उन्हें बिरला फ़ाउन्डेशन का व्यास सम्मान, यश भारती और पद्म भूषण पुरस्कार भी मिले। लंबे समय से बीमार चल रहे शुक्ल को 18 अक्टूबर को उत्तर प्रदेश के राज्यपाल बी. एल. जोशी ने अस्पताल में ही ज्ञानपीठ पुरस्कार से सम्मानित किया था। वर्ष 2008 में शुक्ल को पद्मभूषण पुरस्कार नवाजा गया था। वह भारतेंदु नाट्य अकादमी लखनऊ के निदेशक तथा भारतीय सांस्कृतिक संबंध परिषद की मानद फैलोशिप से भी सम्मानित थे।


title: श्रीलाल शुक्ल

text: एक लेखक के रूप में श्रीलाल शुक्ल ने ब्रिटेन, जर्मनी, पोलैंड, सूरीनाम, चीन, यूगोस्लाविया जैसे देशों की यात्रा कर भारत का प्रतिनिधित्व किया था।


title: श्रीलाल शुक्ल

text: ज्ञानपीठ पुरस्कार और पद्म भूषण से सम्मानित तथा 'राग दरबारी' जैसा कालजयी व्यंग्य उपन्यास लिखने वाले मशहूर व्यंग्यकार श्रीलाल शुक्ल को 16 अक्टूबर को पार्किंसन बीमारी के कारण उन्हें अस्पताल में भर्ती कराया गया था। 28 अक्टूबर 2011 को शुक्रवार सुबह 11.30 बजे सहारा अस्पताल में श्रीलाल शुक्ल का निधन हो गया। वह 86 वर्ष के थे। उनके निधन पर लखनऊ के साहित्य जगत में शोक की लहर दौड़ गई।


title: हैलीकॉप्टर

text: हेलिकाप्टर एक विमान है, जिसे एक या अधिक क्षैतिज रोटर के द्वारा ऊपर की दिशा में नोदित किया जाता है। प्रत्येक रोटर में दो या अधिक पंखुड़ियाँ होती हैं। हैलीकॉप्टरों को रोटर-विंग वायुयान की श्रेणी में वर्गीकृत किया गया है, जिससे कि इन्हें जुड़े-पंख वायुयान से पृथक किया जा सके। यह शब्द अंग्रेज़ी "helicopter" से व्युत्पन्न है, जो फ्रेंच भाषा के शब्द "hélicoptère" से निकला है, जिसे गुस्ताव दे पोन्टॉन द॑ऐमेकोर्ट ने १८६१ में सृजित किया था। यह भी यूनानी भाषा के शब्द "helix/helik-" () से बना है, अर्थात "कुण्डलीदार" या "मुड़ता हुआ" एवं "pteron" () = "पंख".


title: हैलीकॉप्टर

text: रोटर प्रणाली या रोटर, हैलीकॉप्टर का एक घूमता हुआ भाग होता है, जो उसे एक उपरि बल देता है। यह प्रणाली क्षैतिज भी लग सकती है, क्योंकि मुख्य रोटर ऊर्ध्वाधर बल या लिफ्ट देता है। या इसे ऊर्ध्वाधर भी लगाया जा सकता है, पुच्छ रोटर की तरह। यहां यह क्षैतिज बल देता है, टॉर्क प्रभाव की प्रतिक्रिया को रोकने के लिए। रोटर में एक एक मास्ट या दण्ड, एक चक्रणीय हब और रोटर पंखुड़ियां या ब्लेड्स होते हैं!


title: प्रकाश उत्सर्जक डायोड

text: प्रकाश उत्सर्जन डायोड (अंग्रेज़ी:"लाइट एमिटिंग डायोड") एक अर्ध चालक-डायोड होता है, जिसमें विद्युत धारा प्रवाहित करने पर यह प्रकाश उत्सर्जित करता है। यह प्रकाश इसकी बनावट के अनुसार किसी भी रंग का हो सकता है। एल.ई.डी. कई प्रकार की होती हैं। इनमें मिनिएचर, फ्लैशिंग, हाई पावर, अल्फा-न्यूमेरिक, बहुवर्णी और ओ.एल.ई.डी प्रमुख हैं। मिनिएचर एल.ई.डी. का प्रयोग इंडिकेटर्स में किया जाता है। लैपटॉप, नोटबुक, मोबाइल फोन, डीवीडी प्लेयर, वीडियो गेम और पी.डी.ए. आदि में प्रयोग होने वाली ऑर्गैनिक एल.ई.डी. (ओ.एल.ई.डी.) को एल.सी.डी. और सी.आर.टी. टेक्नोलॉजी से कहीं बेहतर माना जाता है। यह एक इलेक्ट्रॉनिक चिप है जिसमें से बिजली गुज़रते ही उसके इलेक्ट्रॉन पहले तो आवेशित हो जाते हैं और उसके बाद ही, अपने आवेश वाली ऊर्जा को प्रकाश के रूप में उत्सर्जित कर देते हैं। इसका मुख्य प्रकाशोत्पादन घटक गैलियम आर्सेनाइड होता है। यही विद्युत ऊर्जा को प्रकाश में बदलता है। इनकी क्षमता ५०% से भी अधिक होती है। इस तरह वे विद्युत ऊर्जा को प्रकाश ऊर्जा में बदलते हैं। इसकी विशेषता ये है, कि इसे किसी प्लास्टिक फिल्म में भी लगाया जा सकता है। एल.ई.डी. पारंपरिक प्रकाश स्रोतों की तुलना मे बहुत उन्नत है जिसका कारण है, ऊर्जा की कम खपत, लंबा जीवनकाल, उन्नत दृढ़ता, छोटा आकार और तेज स्विचन आदि, हालांकि, यह अपेक्षाकृत महंगी होती हैं और परंपरागत स्रोतों की तुलना में इनके लिए अधिक सटीक विद्युत धारा और गर्मी के प्रबंधन की जरूरत होती है। एक विद्युत बल्ब लगभग १००० घंटे ही प्रकाश दे पाता है, जबकि एल.ई.डी. एक लाख घंटे भी प्रकाश दे सकते हैं।


title: प्रकाश उत्सर्जक डायोड

text: एल.ई.डी के बारे में पहली रिपोर्ट १९०७ में ब्रिटिश वैज्ञानिक एच जे राउंड की मारकोनी प्रयोगशाला में एक प्रयोग के दौरान संज्ञान में आयी थी। इसका आविष्कार १९२० के दशक में रूस में हुआ था और १९६२ में इसे अमेरिका में एक व्यावहारिक इलेक्ट्रॉनिक घटक के रूप में प्रस्तुत किया गया। जनरल इलेक्ट्रिक कंपनी में काम करने के दौरान इसका पहला प्रायोगिक प्रत्यक्ष वर्णक्रम १९६२ में निक होलोनिक जूनियर ने बनाया था। निक होलोनिक को एलईडी के पितामह के रूप में जाना जाता है। "ओलेग व्लादिमिरोविच लोसेव" नामक एक रेडियो तकनीशियन ने पहले पहल पाया कि रेडियो ग्राहकों (रिसीवर) मे प्रयुक्त डायोड से जब विद्युत धारा प्रवाहित होती है तो वे प्रकाश उत्सर्जित करते हैं। १९२७ में उन्होंने एक रूसी जर्नल में एल.ई.डी. का प्रथम विवरण प्रकाशित किया। सभी आरंभिक युक्तियाँ निम्न-तीव्रता के लाल प्रकाश का उत्सर्जन करती थीं। बाद में एम जॉर्ज क्रॉफर्ड ने पीली और लाल-नारंगी एल.ई.डी. की खोज की। इनका प्रयोग घड़ियों, कैल्कुलेटर, टेलीफोन, टी.वी और रेडियो इत्यादि में किया जाता है। आधुनिक एल.ई.डी. उच्च चमक की, दृश्य, अवरक्त और पराबैंगनी तरंगदैर्ध्यों में उपलब्ध हैं। इनके अलावा आजकल श्वेत और नीला एल.ई.डी. भी उपलब्ध है। इनके लाभ बहुत हैं:-


title: प्रकाश उत्सर्जक डायोड

text: एलईडी के विविध उपयोग हैं। प्रायः इनका प्रयोग निम्न-ऊर्जा संकेतकों के रूप में किया जाता है, पर अब इनका प्रयोग सामान्य और ऑटोमोटिव प्रकाश में पारंपरिक प्रकाश स्रोतों की जगह पर किया जा रहा है। इनके छोटे आकार के चलते इन्हें नये पाठ और वीडियो प्रदर्शों और संवेदकों मे प्रयोग किया जा रहा है जबकि इनकी उच्च स्विचन दर संचार प्रौद्योगिकी में उपयोगी है। अभी इनका प्रयोग निम्न स्थानों पर हो रहा है: -


title: राज कुंद्रा

text: व्यवसायी है। 2004 में उन्होंने ब्रिटेन के 198 सबसे अमीर लोगों की श्रेणी में अपना स्थान बनाया था। 2009 में उनकी शादी अभिनेत्री शिल्पा शेट्टी से हुई थी। वह वर्तमान में लंदन-स्थित यूके ट्रेडकॉर्प लिमिटेड के निदेशक और सीईओ हैं।


title: राज कुंद्रा

text: 2009 में, कुंद्रा और शेट्टी ने मॉरीशस स्थित एक अपतटीय कंपनी का उपयोग करके इंडियन प्रीमियर लीग क्रिकेट टीम राजस्थान रॉयल्स में निवेश किया। भारत सरकार के विभागों द्वारा निवेश की वैधता पर सवाल उठाया गया था।


title: राज कुंद्रा

text: जून २०१३ में, कुंद्रा से २०१३ इंडियन प्रीमियर लीग स्पॉट फिक्सिंग मामले के संबंध में दिल्ली पुलिस द्वारा पूछताछ की गई थी, जिसमें राजस्थान रॉयल्स के कुछ खिलाड़ियों की गिरफ्तारी शामिल थी, आगे दिल्ली पुलिस ने जवाब में कुंद्रा को क्लीन चिट दे दी है। सूचना का अधिकार (आरटीआई)। जुलाई 2015 में भारत के सर्वोच्च न्यायालय द्वारा नियुक्त एक पैनल ने उन पर क्रिकेट से संबंधित गतिविधि से आजीवन प्रतिबंध लगा दिया। इसके अलावा, कुंद्रा ने भारत के सर्वोच्च न्यायालय में शामिल होने और अपील करने से इनकार किया।


title: राज कुंद्रा

text: राज कुंद्रा के बिजनेस पार्टनर उमेश गोयनका ने एक अदालत में दावा किया कि उन्हें दिल्ली पुलिस द्वारा सट्टेबाजी में उनका नाम लेने और खुद को शारीरिक यातना से बचाने और महाराष्ट्र संगठित अपराध नियंत्रण अधिनियम के तहत मामला दर्ज होने से रोकने के लिए मजबूर किया गया था।


title: राज कुंद्रा

text: 19 जुलाई 2021 को, मुंबई अपराध शाखा की संपत्ति प्रकोष्ठ ने राज कुंद्रा को पॉर्न सामग्री बनाने और वितरित करने में प्रमुख साजिशकर्ता होने के कारण फरवरी 2021 में उपनगरीय मुंबई के मालवानी पुलिस स्टेशन में दर्ज किए गए भंडाफोड़ मामले के संबंध में पूछताछ के बाद गिरफ्तार किया। मुंबई पुलिस आयुक्त हेमंत नागराले ने दावा किया कि उनके पास इस मामले में पर्याप्त सबूत हैं। मुंबई पुलिस के सूत्रों के अनुसार, राज कुंद्रा ने इस पोर्न उद्योग में लगभग ₹8 से ₹10 करोड़ का निवेश किया था। ब्रिटेन में रहने वाले राज कुंद्रा और उनके भाई ने केनरिन नाम की एक कंपनी बनाई। वीडियोज को भारत में शूट किया जाता था और फिर यूके-आधारित फर्म केनरिन को वीट्रांसफर के माध्यम से यूके में स्थानांतरित कर दिया गया था। पुलिस ने इस मामले में कुंद्रा समेत कुल 12 आरोपियों को गिरफ्तार किया है। वाशी, नवी मुंबई के एक आरोपी उमेश कामत को पहले एक संपत्ति प्रकोष्ठ ने गिरफ्तार किया था। कामत ने दावा किया कि वह कुंद्रा की कंपनी में और केनरिन के समन्वयक के रूप में काम करते थे। पुलिस ने यह भी दावा किया, कामत ने पूछताछ के दौरान उन्हें बताया कि वह मॉडल और अभिनेत्री गहना वशिष्ठ के पॉर्न वीडियो लेता था और उन वीडियो को केनरिन को फॉरवर्ड करता था जो बाद में उन्हें 'हॉटहिट मूवीज' नामक ऐप पर अपलोड करता था।


title: जगत गोसाई

text: जगत गोसाई (नस्तालीक़: , अन्य नाम: जोधाबाई, राजकुमारी मानवती बाईजी लाल सहिबा, राजकुमारी मनमती,) जोधपुर की मारवाड़ रियासत की राजकुमारी थी, जो मुग़ल बादशाह नूरूद्दीन मुहम्मद जहांगीर से शादी के बाद मलिका ए हिन्दुस्तान बनी। उनके गर्भ से मुगल सल्तनत के वलीअहद और अगले मुग़ल बादशाह शाहजहाँ पैदा हुए


title: जगत गोसाई

text: बिलक़िस मकानी बेगम का जन्म 13 मई 1573 को हुआ। वह जोधपुर के राजा उदय सिंह ("मोटा राजा उदयसिंह भी कहा जाता था) और उनकी पत्नी राजवती कचावाही रानी मंरंग देवी (रानी मानववती) की पुत्री थीं। उनके दादा राव मालदेव थे। 21 जनवरी 1586 को फ़तेहपुर सीकरी में मुग़ल शहंशाह जहाँगीर से उनका विवाह करवाया गया। यह विवाह आमेर के राजा भगवंत दास की बेटी और जहाँगीर की पहली पत्नी, राजकुमारी मनभावती (शाह बेगम) के द्वारा आयोजित किया गया।


title: जगत गोसाई

text: बिलक़िस मकानी बेगम जहाँगीर की तीसरी पत्नी थी। मकानी बेगम शहज़ादा ख़ुर्रम की माँ थीं जो मुग़ल शहंशाह शाहजहां के रूप में मयूर सिंहासन पर आसीन हुआ। 18 अप्रैल 1619 को बिलक़िस मकानी बेगम का आगरा में निधन हो गया। उन्हें सोहागपुरा में दफ़नाया गया।


title: गंगेश्वर महादेव मंदिर

text: यह मंदिर ५००० साल पुराना है, मंदिर की स्थापना और समुद्र तट की चट्टानी सतह पर पांच लिंगों की स्थापना पांच पांडव भाइयों (युधिष्ठिर, भीम, अर्जुन, नकुल और सहदेव) द्वारा की गई थी, जब वे महाभारत की अवधि में दैनिक रूप से भगवान शिव की पूजा के लिए निर्वासन में बिता रहे थे | गंगेश्वर नाम गंगा और ईश्वर से लिया गया है, इसका अर्थ है गंगा का भगवान। गंगा भगवान शिव से जुड़ी थी। जब वह स्वर्ग से धरती पर उतर रही थी, यह भगवान शिव थे जिन्होंने अपने चरम वर्तमान से ग्रह को बचाने के लिए अपने जटा में अपना पानी रखा था। इसलिए, भगवान शिव को गंगाधर या गंगेश्वर के रूप में भी जाना जाता है |


title: गंगेश्वर महादेव मंदिर

text: मंदिर में पांडव भाइयों द्वारा अपने व्यक्तिगत आकार के आधार पर पांच शिव लिंग स्थापित किए गए हैं, बड़ा शिव लिंग (पांडव के भाइयों में से एक) भीम द्वारा बनाया गया था, क्योंकि उनके पास विशाल शरीर था, बाकी का आकार बड़े से छोटे क्रम स्थापित है |


title: सतीश धवन अंतरिक्ष केंद्र

text: सतीश धवन अंतरिक्ष केंद्र, भारतीय अंतरिक्ष अनुसंधान संगठन (इसरो) का प्रक्षेपण केंद्र है। यह आंध्र प्रदेश, तिरुपति जिला के श्रीहरीकोटा में स्थित है, इसे 'श्रीहरीकोटा रेंज' या 'श्रीहरीकोटा लाँचिंग रेंज' के नाम से भी जाना जाता है। 2002 में इसरो के पूर्व प्रबंधक और वैज्ञानिक सतीश धवन के मरणोपरांत उनके सम्मान में इसका नाम बदला गया।


title: सतीश धवन अंतरिक्ष केंद्र

text: केन्‍द्रीय मंत्रिमंडल ने 12 सितम्‍बर, 2013 को सतीश धवन अंतरिक्ष केन्‍द्र, श्रीहरिकोटा में प्रक्षेपण यान की असेम्‍बली के लिए दूसरे भवन के निर्माण की मंजूरी दी। इस पर 363.95 करोड़ रुपये की अनुमानित लागत आएगी, जिसमें सात करोड़ रुपये का खर्च विदेशी मुद्रा में होगा। इस दूसरी बिल्डिंग के उपलब्‍ध हो जाने से पीएसएलवी और जीएसएलवी की प्रक्षेपण फ्रीक्वेंसी बढ़ेगी। यह जीएसएलवी एमके-III के एकीकरण के लिए वर्तमान व्‍हीकल असेम्‍बली बिल्डिंग को अतिरिक्‍त सुविधा मुहैया करायेगी। तीसरे प्रक्षेपण पैड तथा भविष्‍य में सामान्‍य यान प्रक्षेपण के लिए भी इससे काफी सुविधा मिलेगी।


title: सतीश धवन अंतरिक्ष केंद्र

text: इस लांच पैड से उपग्रह प्रक्षेपण यान और संवर्धित उपग्रह प्रक्षेपण यान को लांच किया गया था। यह वर्तमान प्रक्षेपण स्थल के दक्षिणी सिरे पर स्थित है। इसे सेवामुक्त कर दिया गया है। शुरू में इसे उपग्रह प्रक्षेपण यान लांच करने के लिए बनाया गया था। लेकिन बाद में इसे संवर्धित उपग्रह प्रक्षेपण यान प्रक्षेपण परिसर के रूप में इस्तेमाल किया गया था।


title: इफको

text: इफको या 'इंडियन फार्मर्स फर्टिलाइजर कोआपरेटिव लिमिटेड' (IFFCO) विश्व का सबसे बड़ा उर्वरक सहकारिता संस्था है। इफको में ४० हजार सहकारिताएँ इसके सदस्य हैं।


title: इफको

text: 3 नवम्बर 1967 को इंडियन फारमर्स फर्टिलाइजर कोआपरेटिव लिमिटेड (इफको) का पंजीकरण एक बहुएकक सहकारी समिति के रूप में किया गया। बहुराज्य सहकारी सोसाइटीज अधिनियम, 1984 व 2002 के अधिनियमन के साथ यह एक बहुराज्य सहकारी समिति के रूप में पंजीकृत है। यह समिति प्रमुख रूप से उर्वरकों के उत्पादन और विपणन के कार्य में संलग्न है। समिति के उपनियमों में सहकारी समिति के रूप में इफको की गतिविधियों का विस्तृत विवरण दिया गया है।


title: इफको

text: 60 के दशक के मध्य तक सहकारी क्षेत्र देश में उपयोग में लाए जाने वाले लगभग 70 प्रतिशत उर्वरकों का वितरण कार्य करता था। सहकारी क्षेत्र के पास उर्वरकों की बिक्री के लिए पर्याप्त आधारभूत ढांचा तो था परन्तु अपनी कोई उत्पादन इकाई न होने की वजह से इसे सार्वजनिक/निजी उर्वरक विनिर्माताओं पर निर्भर रहना पड़ता था। इस बाधा को दूर करने और मांग तथा आपूर्ति के अंतर को कम करने की दृष्टि से एक सहकारी समिति बनाने का निर्णय किया गया, जो किसानों की आवश्यकताआ को पूरा कर सके। अतः देश भर की सहकारी समितियों ने अपने हितों की रक्षा करने के लिए एक सहकारी संस्था, इफको का गठन किया। वर्ष 1967 में मात्र 57 समितियां इफको की सदस्य थीं जो अब बढ़कर 38,155 हो गई है।


title: इफको

text: इंडियन फारमर्स फर्टिलाइजर कोआपरेटिव लिमिटेड (इफको) का लक्ष्य है, विसनीय और उच्च गुणता वाले कृषि आदानों की समय से आपूर्ति, पर्यावरण के अनुरूप कृषि सेवाएं उपलब्ध कराके देश के किसानों को समृद्ध बनाना, साथ ही ऐसी अन्य गतिविधियां सम्पन्ऩ करना जो उनके कल्याण के लिए आवश्यक हो।


title: इफको

text: इस लक्ष्य को प्राप्त करने के लिए इफको एक सहकारी समिति के रूप में अपने दायित्वों का निर्वाह करते हुए अपनी सदस्य सहकारी समितियों और किसान भाइयों के कल्याण से जुड़े हुए व्यापक क्षेत्रों में अनेक गतिविधियां चलाती है। उपयुर्क्त गतिविधियों को इफको उपनियमों में स्पष्ट किया गया है जिसकी संबंद्ध धाराएं निम्नानुसार हैं-


title: इफको

text: (क) इफको का उद्देश्य रासायनिक उर्वरकों, जैव-उर्वरकों, पैट्रो-रसायनों, औद्योगिक रसायनों की रिफाइनिंग और हाइड्रोकार्बन, उनके आदानों व प्रौद्योगिकी तथा सम्बद्ध उत्पादों/उपोत्पादों का विनिर्माण/उतादन/विकास करना और उनका रूपांतरण, भंडारण, परिवहन तथा विपणन करना, कृषि-उत्पादों, जिनमें गन्ना भी शामिल है, कृषि उत्पादों से बनने वाले उत्पादों व उपोत्पादों, कीटनाशक दवाओं, बीजों, कृषि और वानिकी उपजों, जैव-प्रौद्योगिकी, मत्स्य-पालन, एक्वा- फार्मिग, कृषि मशीनों व औजारों तथा अन्य कृषि आदानों/ उत्पादों का कार्य हाथ में लेना, उनका विनिर्माण करना, उनका रूपांतरण करना, भंडारण करना, परिवहन करना व विपणन करना; और ट्रेडिंग, शिपिंग, परिवहन, संचार व दूरसंचार, सूचना प्रौद्योगिकी, परम्परागत या गैर-परम्परागत स्रोतों से ऊर्जा उत्पन्न करना व उसका वितरण करना, हाउसिंग, रियल इस्टेट, निर्माण, बैंकिंग और बीमा के लिए प्रावधान करना तथा इनसे प्रासंगिक और सहायक कार्यकलापों को हाथ में लेकर अपने सदस्यों की आर्थिक दशा को सुधारने के लिए स्वयं-सेवा और पारस्परिक सहयोग के माध्यम से अपने कार्यकलाप व्यावसायिक, लोकतांत्रिक और स्वायत्त आधार पर निष्पादित करना होगा।


title: इफको

text: (ख) उपयुर्त्क उद्देश्यों की पूर्ति के लिए इफको निम्नलिखित कोई एक या एक से अधिक कार्य कर सकती है, जिनका संकेत मात्र किया गया है और यह इसकी अंतिम सीमा नहीं हैः


title: इफको

text: (1) रासायनिक उर्वरकों और उनसे सम्बद्ध उत्पाद/उपोत्पाद के उत्पादन के लिए एक या एक से अधिक कारखानों की स्थापना करना;


title: इफको

text: (2) कीटनाशक दवाओं, बीजों, कृषि कार्यों में प्रयुत्क मशीनरी और औजारों तथा कृषि संबंधी अन्य आवश्यक साज-सामान का उत्पादन/प्रोसेसिंग तथा विनिर्माण करने के लिए स्वयं अथवा अन्य सहकारी संस्थाओं/सार्वजनिक क्षेत्र के उपक्रमों अथवा अन्य अभिकरणों के सहयोग से संयुत्क उद्यम के रूप में उत्पादन इकाइयां स्थापित करना या पट्टे पर लेना;


title: इफको

text: (3) इफको के व्यापार की सुविधा के लिए कारखाने, बस्तियां, सम्पदा, रेल साइडिंग, रेल यार्ड, कुएं, जलाशय और नालियां, पम्प, सफाई करने वाली मशीनें और पाइप लाइन, गाड़ियां, भंडारण स्थान और सभी प्रकार के आवास का अधिग्रहण करना, स्थापित करना, निर्माण करना, उपलब्ध कराना और देख-भाल करना और उनका प्रबन्ध करना;


title: इफको

text: (4) ऐसी सभी प्रकार की वस्तुओं का उत्पादन, भंडारण, रख-रखाव, क्रय-विक्रय, मरम्मत, तब्दीली और विनिमय करना, उन्हें किराए पर लेना या देना, उनका निर्यात, आयात करना और व्यापार करना जिनकी इफको के किसी भी व्यापार के प्रयोजन के लिए आवश्यकता है या जिनकी व्यापार में लगे ऐसे किसी व्यत्कि द्वारा सामान्यतः पूर्ति की जाती हो या व्यापार किया जाता हो या इफको के किसी भी व्यापार के संबंध में लाभदायक दिखाई देती हो;


title: इफको

text: (5) मालगोदाम अधिनियम के अंतर्गत मालगोदाम अभिकरण के रूप में कार्य करना और माल-गोदामों को अपने स्वामित्व में लेना, उर्वरकों तथा अन्य सामान के भंडारण के लिए अपने मालगोदामों का निर्माण करना अथवा मालगोदाम किराये पर लेना;


title: इफको

text: (6) उर्वरकों व अन्य सामान के भंडारण के लिए स्वयं अथवा अन्य सहकारी संस्थाओं या किन्हीं एजेंसियों के सहयोग से भंडारण इकाइयां स्थापित करना;


title: इफको

text: (7) सड़क मार्ग से अथवा समुद्री मार्ग से सामग्री के परिवहन के लिए स्वयं अपनी अथवा किसी भारतीय या विदेशी एजेंसी के सहयोग से परिवहन सुविधाओं की व्यवस्था करना;


title: इफको

text: (8) इफको के कारोबार के लिए भूमि, भवनों, फिक्सचर्स और वाहनों का अधिग्रहण करना, उन्हें पट्टे अथवा किराए पर लेना, उनका विक्रय करना अथवा किराए /पट्टे पर देना;


title: इफको

text: (9) उर्वरकों और कृषि कार्यों में प्रयुत्क होने वाले आवश्यक सामान के विनिर्माण, उत्पादन तथा विपणन तथा कृषि और ग्रामीण विकास के क्षेत्र में सहकारी समितियों का प्रवर्तन करना तथा उनका संयोजन करना;


title: इफको

text: (11) कच्चे माल, सहायक उत्पाद, पैकिंग सामान, तैयार माल, उपोत्पादों और अवशेष पदार्थों के क्रय, उत्पादन, विनिर्माण तथा विपणन के लिए अन्य सहकारी संस्थाओं, सार्वजनिक क्षेत्र के उपक्रमों एवं अन्य एजेंसियों के साथ करार एवं सहयोग-करार करना तथा उनके साथ संयुत्क रूप से उत्पादों के विपणन, उत्पाद-विनिमय के लिए करार करना;


title: इफको

text: (12) उर्वरक और रसायन संयंत्रों तथा अन्य संयंत्रों के लिए; और उनके उत्पादों के विपणन के लिए मशीनरी और उपस्करों के लिए तथा तकनीकी जानकारी, परामर्श सेवाओं, डिजाइन, इंजीनियरी, निर्माण, संरचना, प्रचालन और रख-रखाव के लिए भारत या विदेशों में स्थित सहकारी या अन्य संस्थाओं से सहयोग प्राप्त करना;


title: इफको

text: (14) कृषि क्षेत्र में अनुसंधान और विकास के लिए सरकार, संस्थाओं और प्राइवेट एजेंसियों से भूमि खरीद कर, अधिग्रहण कर अथवा पट्टे के आधार पर लेकर कृषि फार्मों की स्थापना करना;


title: इफको

text: (15) कृषकों तथा अन्य व्यत्कियों को कृषि संबंधी आधुनिक और परिष्कृत कृषि तकनीकों तथा मानव संसाधन विकास से संबंधित अन्य क्षेत्रों में प्रशिक्षण देने के लिए संस्थान स्थापित करना;


title: इफको

text: (16) उर्वरकों तथा कृषि कार्य में प्रयुत्क अन्य आवश्यक सामान, जिनमें इफको का हित निहित है, की बिक्री बढ़ाने के लिए सहकारी समितियों के कर्मचारियों के लिए प्रशिक्षण की व्यवस्था करना एवं उन्हें प्रशिक्षण प्रदान करना;


title: इफको

text: (20) अनुसंधान कार्यक्रम एवं अन्य ऐसे उपयोगी कार्यक्रम हाथ में लेना; जो उद्योग और इफको के विकास के लिए सहायक और अनुरूप हों;


title: इफको

text: (21) कृषि उत्पादों, रसायनों, कीटनाशक दवाइयों, उपकरणों, कृषि संबंधी औजारों व मशीनों का संसाधन, विपणन, आयात व निर्यात करना;


title: इफको

text: (26) ग्रामीण व शहरी इलाकों में जमीन-जायदाद खरीदना व कर्मचारियों व सदस्यों के लिए सहकारी आवास की व्यवस्था करना;


title: इफको

text: (28) सीमेंट, चीनी, पैट्रो-रसायन (हाथ से बने रेशे शामिल हैं), इलैक्ट्रोनिक सामान, उपग्रह, विशेष व मिश्रित इस्पात के विनिर्माण के लिए इकाई/इकाइयों को स्वामित्व में लेना, स्थापित करना तथा उनके उत्पादों की बिक्री का प्रबंध करना;


title: केयबुल लामजाओ राष्ट्रीय उद्यान

text: केयबुल लामजाओ राष्ट्रीय उद्यान भारत में मणिपुर राज्य के विष्णुपुर जिले में स्थित एक राष्ट्रीय उद्यान है। यह पूर्वोत्तर भारत में स्थित ४० वर्ग कि॰मी॰ के क्षेत्रफल वाला विश्व में इकलौता तैरता हुआ राष्ट्रीय उद्यान है और मणिपुर की विश्व प्रसिद्ध लोकतक झील का एक अभिन्न हिस्सा है।


title: नाव

text: नाव या नौका (boat) डाँड़, क्षेपणी, चप्पू, पतवार या पाल से चलने वाली एक प्रकार की छोटी जलयान है। आजकल नावें इंजन से भी चलने लगी हैं और इतनी बड़ी भी बनने लगी हैं कि पोत (जहाज) और नौका (नाव) के बीच भेद करना कठिन हो जाता है। वास्तव में पोत और नौका दोनों समानार्थक शब्द हैं, किंतु प्राय: नौका शब्द छोटे के और पोत बड़े के अर्थ में प्रयुक्त होता है।


title: नाव

text: प्राचीन चित्रों में बड़े बड़े जहाज तो कुछ अच्छी तरह चित्रित देखे जाते हैं, किंतु नावों के चित्र यदि कहीं हैं भी तो अत्यंत अनगढ़ और असावधानीपूर्वक बने हुए। केवल कहीं कहीं खुदाइयों में प्रस्तरयुगीय अवशेषों के साथ इनके भी भग्नावशेष मिले हैं। पौराणिक जलप्लावन के बाद शतपथ ब्राह्मण के अनुसार मनु के, बाइबिल के अनुसार नूह के और यूनान के अपोलोडारेस के अनुसार दिउकलियान के नाव में चढ़कर बचने की कथाएँ अनेक देशों में मिलती हैं। और भी अनेक ग्रंथों में नावों का जिक्र आया है, किंतु कहीं भी नाव के स्वरूप का वर्णन नहीं है। इसलिए बड़े बड़े जहाजों की तुलना में नावों का प्रारंभिक इतिहास प्राय: अज्ञात ही है। आजकल नावों के आदिम स्वरूपों को देखकर उनके उद्भव और विकास की रूपरेखा का केवल काल्पनिक अनुमान ही लगाया जा सकता है।


title: नाव

text: आदिवासियों ने इधर उधर जाने और अपना सामान ढाने के लिए जब नदी नाले पार करने के आरंभिक प्रयास किए होंगे तब उन्हें लकड़ी या हलके पदार्थों की कुछ मात्रा बाँधकर, या फिर किसी वृक्ष का तना कोलकर तथा उसे पानी में तैराकर, अपने उद्देश्य में सफलता मिली होगी। इन्हीं में हम नाव या जहाज का मूल निहित मान सकते हैं। यह विवादास्पद है कि तना कोलकर बनाई हुई डोंगी पहले अस्तित्व में आई या पानी पर तैरनेवाले सरपत, नरकुल आदि का बेड़ा। शायद छाल की डोंगियाँ और भी बाद में बनी और इसके बाद पशुओं के चमड़े के मशकों में हवा भरकर, उसके ऊपर घास फूस, लकड़ी आदि का पाटन लगाकर, इनसे लोग पानी में पार उतरने लगे। साथ ही साथ चमड़े की पनसुइया भी बनने लगी होंगी। ये कुछ सुधरे हुए स्वरूप थे। कुछ भी हो, यह आश्चर्यजनक तथ्य है कि बहुत दूर दूर देशों में स्थित, आपस में कभी भी एक दूसरे से संपर्क में न आ सकनेवाले लोगों के मन में अलग अलग, एक जैसे ही विचार उत्पन्न हुए।


title: नाव

text: आरंभ में ये बेड़े या डोंगियाँ, अपनी गति के लिए पानी के प्रवाह पर ही निर्भर होंगी। किंतु जब किसी ने यह खोज की होगी कि किसी लट्ठे या चप्पू की सहायता से वह इन्हें इच्छानुसार इधर उधर, नदी की धारा के आर पार, या प्रवाह के साथ, अथवा उलटे भी ले जा सकता है, तब उसे अपनी सफलता पर अवश्य ही बड़ा हर्ष और गर्व हुआ होगा। फिर तो नदियों, झीलों और कच्छों में विहार करते करते लोगों ने कभी कभी अच्छे मौसम में तट से दूर समुद्र में भी जाना आरंभ कर दिया होगा। धीरे धीरे प्रयोग से उसकी माँग बढ़ी, त्रुटियों की खोज हुई और सुधार भी सूझे। गति बढ़ाने की आवश्यकता अनुभव हुई। बेड़े के चारों ओर से और उसके बीच में से भी, पानी उछलकर ऊपर आ जाता था, इससे भी बचना था। यही गति और ऊपर सूखा रखने की आवश्यकता ही नाथ्व के इतिहास में आदि काल से आजतक मनुष्य को अपने आविष्कार में भाँति भाँति के सुधार करने की ओर प्रेरित करती रही। कुछ दृष्टियों से डोंगी अच्छी रही, तो कुछ दृष्टियों से बेड़ा। जैसे डोंगी में पानी भीतर नहीं आता, किंतु उसमें न तो बेड़े के बराबर वहनक्षमता ही है और न उतना स्थैर्य। नाव नाम से दोनों ही आज तक काम आते हैं और दोनों ही उपयोगिताओं को मिलाकर ही भाँति भाँति की नावें बनाई गई हैं। जैसे ही लकड़ी के तख्ते, भले ही वे कुल्हाड़ी से काट फाड़कर अनगढ़ रूप से बनाए गए हों, जोड़ने की कला लोगों ने सीखी, वे जलाभेद्य वकसानुमा नाव भी बनाने लगे। इसमें चौड़े पेंदे के कारण बेड़े की भांति स्थैर्य और ऊँची दीवारों के कारण डोंगी की भाँति सूखा स्थान उपलब्ध हुए। धीरे धीरे इसके सिरे कुछ कुछ गोल, कुछ कुछ नुकीले, कुछ कुछ ऊपर उठे हुए, इसी प्रकार भाँति भाँति के बनाए जाने लगे।


title: नाव

text: चमड़े या बाँस की बनी हुई पनसुइया से शायद लोगों का लकड़ी के ढाँचे पर कोई आवरण चढ़ाकर नाव बनाने का विचार उत्पन्न हुआ। उनके सामने निर्माण की दो विधियाँ आई : (1) पहले बाहरी आवरण बनाकर उसके भीतर कड़ियाँ और ताने लगाकर मजबूत करना और (2) पहले ढाँचा बनाकर उसके बाहर आवरण लगाना। रचना भी दो प्रकार की होने लगी - एक तो सपाट तख्ताबंदीवाली, जिससे तख्ते धार से धार मिलाकर एक दूसरे से जोड़े जाते हैं और दूसरी चढ़वा तख्ताबंदी वाली, जिसमें ऊपर का प्रत्येक तख्ता अपने नीचेवाले तख्ते के ऊपर थोड़ा चढ़ाकर लगाया जाता है, जिससे सतह पर धारियाँ, या लंबी लकीरें, दिखाई देती हैं। सपाट रचना का उद्भव भूमध्यसागर में, या शायद पूर्व की ओर, हुआ और चढ़वाँ रचना का आविष्कार कैडिनेविया में हुआ, जहाँ से वह यूरोप के उत्तरी देशों में फैला।


title: नाव

text: प्राचीन नौनिर्माण विधियों के उत्कृष्ट नमूने और नौकानयन कला पूर्वी समुद्रों में, भारतीय महासागर और दक्षिणी प्रशांत महासागर में देखने को मिलती हैं, जहाँ नावें शायद सर्वप्रथम आई। नक्र नौका (ड्रैगन बोट) 73 फुट तक लंबी, 4 फुट तक चौड़ी और 21 इंच गहरी होती है। इसके चप्पे का फल 6।। इंच चौड़ा, फावड़े के आकार का होता है। स्याम और वर्मा दोनों देशों में नदीतटों पर बहुत घनी आबादी है। यहाँ की हंसक नौका (डक बोट) प्रसिद्ध है। पतवारी लटकाकर पोतवाहन की स्यामी विधि सबसे अधिक प्राचीन है। मलायावाले नौका-निर्माण-कला में दक्ष होते हैं, किंतु वहाँ की स्थानीय परिस्थितियँ अनुकूल नहीं हैं। वहाँ की नावों का विस्थापन बहुत थोड़ा होता है, काट ज् आकार की और चौड़ाई बहुत कम होती हैं। फलस्वरूप, इनमें स्थैर्य और वायु के प्रतिकूल चलने की क्षमता कम होती है। नाव बनाने की पुरानी विधि के अनुसार तना कोलकर यहाँ उसकी बगलें बाहर की ओर फैला दी जाती हैं और आवश्यकतानुसार उनमें और तख्ते लगाकर ऊँचाई बढ़ा दी जाती है।


title: नाव

text: भारतीय नावों में मद्रास की तरंगनौका (सर्फ बोट) बनावट की दृष्टि स अपने उद्देश्य के लिए उत्कृष्ट है। हुगली नदी की डिंघी नावें मिस्त्र के प्राचीन नमूनों से मिलती जुलती हैं। जैसे जैसे पश्चिम की ओर जाते हैं, अरब की बगला (ढौ) नाव की तरह की नावें मिलती हैं। इनमें ऐसी विशेषताएँ होती हैं जिनका विकास बड़े बड़े जहाज बनाने में किया गया है : जैसे अधिक चौड़ाई, आगे निकला हुआ माथा और चौड़ा पिच्छल। इनमें ढाँचे के ऊपर दोहरी तख्ताबंदी का आवरण रहता है, जिससे ये सूखी रहती और टिकाऊ भी होती हैं। बिना पुलवाली नदियों पर, महत्वपूर्ण सड़कों का यातायात निपटाने के लिए, नावें ही काम आती हैं। बड़ बड़ी नावों पर एक मोटर गाड़ी या दो बैलगाड़ियाँ लादी जा सकती हैं। इनमें ढलवाँ लोहे के खंभों और साँकल की रेलिंग लगी होती है, जो आवश्यकतानुसार उखाड़ी या लगाई जा सकती है।


title: नाव

text: भूमध्यसागर की नावों की विशेषता है गोल माथा और यान के बाहर पिच्छल पर लटकी हुई गहरी पतवारी। यूनानी और इतालवी सागरों में बड़ी सुंदर बनावट और अत्यधिक वहनक्षमतावाली असंख्य प्रकार की नावें रहती है, किंतु मिस्त्र के प्राचीन नमूने की नावें अब कहीं नहीं दिखाई पड़तीं। नील नदी में नगर नामक बहुत बड़ी, चम्मच के आकार की, चौड़े पिच्छलवाली, अनगढ़ नावें चलती हैं। ये 60 फुट तक लंबी होती है और 45 टन तक बोझ ले जाती है। आगे चलकर, जहाँ नदीतट बहुत ऊँचे है, बड़े बड़े उथले बजरे चलते हैं, जिन्हें गयासा कहते हैं। इनमें बहुत ऊँचे दो दो मस्तूल होते हैं, ताकि उनपर लगे पाल तट के ऊपर से आनेवाली हवा पकड़ सकें।


title: नाव

text: यद्यपि सन् 1855 में लैंबोट नामक एक फ्रांसीसी ने प्रबलित कंक्रीट की छोटी नाव भी पेटेंट करा ली थी, तथापि नौका निर्माण के लिए लकड़ी का ही प्रयोग आदि काल से होता आया है और इसका स्थान व्यापक रूप से कोई अन्य पदार्थ नहीं ले सका। पीपों में, जो तैरते हुए पुल आदि बनाने के काम आते हैं, इस्पात लगता है। आजकल नावों, जहाजों आदि में विरमाव्राइट की चादरें बहुत लगने लगी हैं। विरमाब्राइट ऐल्यमिनियम की मिश्रधातु है, जो अत्यंत हलकी, किंतु मजबूत, होती है और खारे पानी से भी प्रभावित नहीं होती।


title: नाव

text: 19वीं सदी के मध्य में नावों में इंजन लगने लगे। नौकाविहार के लिए भापनौका का खूब प्रचलन हुआ, किंतु नौपरिवहन तथा पत्तनों में इसका प्रयोग बहुत धीरे धीरे बढ़ा। 20वीं शती के आरंभ में भी यहीं प्रवृत्ति रही, किंतु प्रथम विश्वयुद्ध के बाद, जब वाष्पयंत्र विश्वसनीय समझ लिया गया, इनका प्रयोग सभी क्षेत्रों में बडी तेजी से बढ़ा। इनका मानकीकरण होने से संसार के अधिक सभ्य कहे जानेवाले देशों में चित्रविचित्र और दर्शनीय नावों के स्थानीय नमूने बड़ी तेजी से गायब होने लगे। यूरोपीय तटों में सभी जगह, जहाँ अत्यंत विभिन्नतापूर्ण परिस्थितियाँ थीं, एक ही गति हुई, अर्थात् पालपतवार की जगह भाप ने ले ली। किंतु हिंद महासागर, दक्षिणी प्रशांत महासागर, दक्षिणी अमरीका की नदियों और अफ्रीका की झीलों में अभी इनका व्यापक प्रयोग नहीं हो पाया है।


title: नाव

text: वाणिज्य के लिए भापनौका बहुत उपयोगी सिद्ध हुई है। यह कम से कम दो तीन फुट पानी में भी आसानी से चल सकती है। भारत की अधिकांश बड़ी बड़ी नदियों में सूखी ऋतु में भी इतना पानी रहता है। इसलिए नौपरिवाहन के लिए यहाँ व्यापक क्षेत्र है। नौपरिवहन की उन्नति करके सड़कों और रेलों पर भार कम करने के लिए सरकार भी प्रयत्नशील है। गंगा, यमुना, सिंध, नर्मदा, गोदावरी आदि बारहमासी नदियों की इस दृष्टि से पड़ताल हो रही है। ब्रह्मपुत्र को फरक्का के निकट गंगा से और गंगा की नर्मदा नदी द्वारा अरब सागर से, मिला देने से देश के पूर्व से पश्चिम तक महान आर्थिक महत्ववाला जलमार्ग बन सकता है।


title: नाव

text: ग्रेट ब्रिटेन में 19वीं शती में नौ-निर्माण-उद्योग में बड़ी उन्नति हुई। मछली उद्योग के विस्तार और प्रतिस्पर्धा के कारण इस उद्योग में बराबर सुधार होते रहे। जैसे जैसे नाप बढ़ती गई, भाप का प्रयोग भी बढ़ता गया। अमरीकी नार्वे निपटे पेंदेवाली, चौड़े सिरेवाली, आधी पाटनवाली, खुली खेनेवाली या पालवाली, एक मस्तूलवाली आदि अनेक प्रकार की होती हैं।


title: नाव

text: प्राचीन काल में भी जहाजों के साथ नावें रहा करती थीं। वे या तो उन जहाजों पर लदी रहती थीं, या उनसे बँधी रहती थीं। यूनानी और रोमन युद्धपोतों के साथ भी नौकाएं रहती थीं, किंतु वे कई शताब्दियों तक रक्षाकार्य संपादन में अक्षम थीं। इंग्लैंड़ में 19वीं शती में एक कानून बनाकर जहाज में नावों का प्रतिमान निर्धारित कर दिया गया, किंतु यह प्रतिमान जहाज के टन भार के आधार पर था, यात्रियों की संख्या कें आधार पर नहीं। सन् 1912 की भीषण पोतदुर्घटना के फलस्वरूप नया प्रतिमान निर्धारित हुआ, जिसके अनुसार यात्रीपोतों में सब यात्रियों के लिए और भारवाही पोतों में दोनों ओर के समस्त कर्मीदल के लिए पर्याप्त नावों की व्यवस्था होती है।


title: नाव

text: इंग्लैंड के पूर्वीतट की रक्षानौकाएँ उत्कृष्ट कोटि की, सुंदर, लंबी और कम विस्थापनवाली नार्वे हैं, जो खराब मौसम में और चंड सागर में साहसपूर्ण काम के लिए प्रसिद्ध हैं।


title: बाल अधिकार

text: बाल अधिकार (Children's rights) नाबालिगों की देखभाल और विशिष्ट सुरक्षा के रूप में बच्चों को मिलने वाले व्यक्तिगत मानवाधिकारों को कहा जाता है। बाल अधिकार सम्मेलन (सीआरसी) १९८९ की परिभाषा के अनुसार "कोई भी व्यक्ति जिसकी आयु १८ वर्ष से कम है, जब तक कि नियम में परिभाषित वयस्कता को पहले प्राप्त नहीं किया हो", बच्चा कहलाता है।


title: समाधि

text: ध्यान की उच्च अवस्था को समाधि कहते हैं। हिन्दू, जैन, बौद्ध तथा योगी आदि सभी धर्मों में इसका महत्व बताया गया है। जब साधक ध्येय वस्तु के ध्यान मे पूरी तरह से डूब जाता है और उसे अपने अस्तित्व का ज्ञान नहीं रहता है तो उसे समाधि कहा जाता है। पतंजलि के योगसूत्र में समाधि को आठवाँ (अन्तिम) अवस्था बताया गया है।


title: भारती (अनुसन्धान केंद्र )

text: भारती अंटार्कटिका में भारत द्वारा स्थापित अनुसन्धान केंद्र का नाम है। यह अंटार्कटिका में भारत द्वारा स्थापित तीसरा अनुसन्धान केंद्र है। इसके पूर्व दक्षिण गंगोत्री और मैत्री अनुसन्धान केंद्र स्थापित किये जा चुके हैं। वर्तमान बर्फ में दव जाने के कारण दक्षिण गंगोत्री को सप्लाई बेस के रूप में प्रयुक्त हो रहा है। जब कि मैत्री अनुसन्धान केंद्र चालू है.। मैत्री और भारती अनुसन्धान केंद्र स्थायी रूप से काम कर रहे हैं।


title: भारती (अनुसन्धान केंद्र )

text: पूर्वी अंटार्कटिका की लार्सेमन हिल्स और पेनीसूलास हिल्स के बीच पथरीली भूमि पर स्थित है।यह स्थल प्राकृतिक रूप से एक ग्रेनाइट पहाड़ी है। जो समुद्र तल से लगभग ९० मीटर ऊँचा टावर जैसा दिखाई पड़ता है। यह अनुसंधान केंद्र मैत्री अनुसंधान केन्द्र से लगभग ३,००० किलोमीटर दूर स्थित है। ऑस्ट्रेलिया, एशिया, अफ्रीका, दक्षिण अमेरिका और भारत एक साथ मिलकर इस सुपर-महाद्वीप का एक हिस्सा बन गए हैं। भारत के पूर्वी तट के गोंडवानालैंड से अंटार्टिका के तट से तुलना की जा सकती है।


title: भारती (अनुसन्धान केंद्र )

text: अंटार्टिका में भारत की नदियों के बेसिन की चट्टानों और खनिज पदार्थों से लार्समैन पहाड़ी की चट्टानों और खनिज पदार्थों का तुलनात्मक अध्ययन। ध्रुवीय विज्ञान और क्रयोसफेरे(cryosphere),( जो अंटार्कटिका, आर्कटिक) में अनुसंधान गतिविधियां और हिमालय के ग्लेशियरों से तुलनात्मक अध्ययन शामिल।


title: पाकिस्तान की जनसांख्यिकी

text: पाकिस्तान की नवीनतम अनुमानित आबादी 207,774,520 है (आज़ाद जम्मू-कश्मीर और गिलगिट-बाल्टिस्तान के स्वायत्त क्षेत्रों को छोड़कर)। इससे पाकिस्तान को दुनिया का पांचवी बड़ी आबादी वाला देश बना देता है, सिर्फ इंडोनेशिया के पीछे और ब्राजील से थोड़ा आगे। पाकिस्तान में दुनिया की दूसरी सबसे बड़ी मुस्लिम आबादी है। 19 मई 2021 को, पाकिस्तान सांख्यिकी ब्यूरो ने अपनी वेबसाइट पर छठी जनसंख्या और आवास जनगणना 2017 के अंतिम परिणाम प्रकाशित किए, जिसके अनुसार पाकिस्तान की कुल जनसंख्या (आजाद कश्मीर और गिलगित-बाल्टिस्तान को छोड़कर) 20.768 करोड़ है। आजाद कश्मीर समेत, जनसंख्या 211.819 मिलियन होगी। गिलगिट बाल्टिस्तान क्षेत्र में अनुमानित आबादी 1.8 मिलियन है।


title: पाकिस्तान की जनसांख्यिकी

text: 1950-2011 के दौरान, पाकिस्तान की शहरी आबादी सात गुना से अधिक हो गई, जबकि कुल जनसंख्या चार गुना बढ़ गई। अतीत में, देश की आबादी में अपेक्षाकृत उच्च वृद्धि दर थी जो मध्यम जन्म दर से बदल दी गई है। 1998-2017 के बीच, औसत जनसंख्या वृद्धि दर 2.40% थी।


title: पाकिस्तान की जनसांख्यिकी

text: नाटकीय सामाजिक परिवर्तनों ने तेजी से शहरीकरण और मेगासिटी के उद्भव को जन्म दिया है। 1990-2003 के दौरान, पाकिस्तान ने दक्षिण एशिया में दूसरे सबसे शहरीकृत देश के रूप में अपने ऐतिहासिक नेतृत्व को बनाए रखा, जिसमें शहर के लोग अपनी आबादी का 36% हिस्सा बनाते थे। इसके अलावा, 50% पाकिस्तानी अब 5000 लोगों या उससे अधिक शहरों में रहते हैं।


title: पाकिस्तान की जनसांख्यिकी

text: पाकिस्तान में एक बहुसांस्कृतिक और बहु-जातीय समाज है और दुनिया की सबसे बड़ी शरणार्थी आबादी के साथ-साथ युवा आबादी में से एक है।


title: पाकिस्तान की जनसांख्यिकी

text: प्राचीन सिंधु घाटी सभ्यता से लेकर आधुनिक युग तक पाकिस्तान के जनसांख्यिकीय इतिहास में मध्य एशिया, मध्य पूर्व और यूरोप से पाकिस्तान के आधुनिक क्षेत्र में कई संस्कृतियों और जातीय समूहों के आगमन और निपटारे शामिल हैं।


title: पाकिस्तान की जनसांख्यिकी

text: दक्षिणी पाकिस्तान की अधिकांश जनसंख्या सिंधु नदी के साथ रहती है। कराची पाकिस्तान में सबसे अधिक आबादी वाला शहर है। उत्तरी आधे में, अधिकांश आबादी फैसलाबाद, लाहौर, रावलपिंडी, सरगोधा, इस्लामाबाद, मुल्तान, गुजरनवाला, सियालकोट, नौशेरा, स्वाबी, मार्डन और पेशावर के शहरों द्वारा बनाई गई चाप के बारे में रहती है।


title: पाकिस्तान की जनसांख्यिकी

text: चूंकि व्यभिचार पाकिस्तान में मौत से दंडनीय अपराध है, केवल मुख्य शहरों में 1,210 शिशु मारे गए थे या उन्हें मरने के लिए छोड़ दिया गया था (2010), उनमें से 90% लड़कियां और एक सप्ताह से भी कम पुरानी ईधी फाउंडेशन के रूढ़िवादी अनुमानों के मुताबिक, इस बढ़ती प्रवृत्ति को दूर करने के लिए काम कर रहे है|


title: पाकिस्तान की जनसांख्यिकी

text: पाकिस्तान की विविधता सांस्कृतिक मतभेदों और भाषाई, धार्मिक या अनुवांशिक रेखाओं के साथ कम दिखाई देती है। लगभग सभी पाकिस्तानी भारत-यूरोपीय शाखा के भारत-ईरानी भाषाई समूह से संबंधित हैं। पाकिस्तान के मोटे अनुमान अलग-अलग हैं, लेकिन सर्वसम्मति यह है कि पंजाबियों का सबसे बड़ा जातीय समूह है। पश्तुन (पख्तुन) दूसरे सबसे बड़े समूह बनाते हैं और सिंधी तीसरे सबसे बड़े जातीय समूह हैं। साराकीस (पंजाबियों और सिंधियों के बीच एक संक्रमणकालीन समूह) कुल आबादी का 10.53% । शेष बड़े समूहों में मुहाजिर और बलूच लोग शामिल हैं, जो कुल आबादी का 7.57% और 3.57% बनाते हैं। हिंडकोवन और ब्राहुई, और गिलगिट-बाल्टिस्तान के विभिन्न लोग कुल जनसंख्या का लगभग 4.66% हिस्सा बनाते हैं। पख्तुन और बलूच दो प्रमुख आबादी का प्रतिनिधित्व करते हैं जो भाषाई ईरानी हैं, जबकि बहुमत पंजाबियों, हिंडकोवन, सिंधी और साराइकिस प्रमुख भाषाई भारत-आर्य समूह हैं।


title: पाकिस्तान की जनसांख्यिकी

text: 1947 में पाकिस्तान की आजादी के बाद, भारत के कई मुस्लिम पाकिस्तान चले गए और वे विदेशी पैदा हुए निवासियों का सबसे बड़ा समूह हैं। यह समूह अपनी उम्र के कारण घट रहा है। विदेशी पैदा हुए निवासियों के दूसरे सबसे बड़े समूह में अफगानिस्तान से मुस्लिम शरणार्थियों शामिल हैं, जिन्हें 2018 के अंत तक पाकिस्तान छोड़ने की उम्मीद है। बर्मा, बांग्लादेश, इराक, सोमालिया, ईरान, ताजिकिस्तान और उजबेकिस्तान जैसे देशों के मुस्लिम आप्रवासियों के छोटे समूह भी हैं|


title: व्हिस्की

text: व्हिस्की किण्वित अनाज मैश से आसवित एक प्रकार का मादक पेय है। इसके विभिन्न प्रकारों के लिए विभिन्न अनाजों का इस्तेमाल किया जाता है, जिसमें शामिल हैं जौ, राई, मॉल्ट राई, गेहूं और मक्का (मकई). अधिकांश व्हिस्की को सामान्यतः लकड़ी के पीपे में पुराना किया जाता है, जो ओक का बना होता है, जिसको अपवाद हैं कुछ मकई शराब.


title: व्हिस्की

text: व्हिस्की दुनिया भर में अनेक प्रतिस्पर्धी मूल और अनेक वर्गों तथा प्रकारों के साथ विनियमित मद्यसार है। विभिन्न वर्गों और प्रकारों की एकीकृत विशेषताएं हैं अनाज का किण्वन और जल मिलाने से पहले, मकई के लिए अधिकतम 80% अल्कोहल तक और अन्य अनाजों के लिए 90% अल्कोहल तक मद्यसार की आसवन प्रक्रिया, ताकि मद्य बनाने के लिए प्रयुक्त अनाज का कुछ स्वाद बनाए रख सकें और उन्हें अनाज मध्यम मद्यसार या वोदका के रूप में वर्गीकृत करने से रोका जा सके. पुराना बनाने की प्रक्रिया के लिए प्रयुक्त पीपे के प्रकार से ही व्हिस्की अपना लगभग 60% स्वाद प्राप्त करता है। इसलिए आगे का वर्गीकरण प्रयुक्त लकड़ी और लकड़ी को झुलसाने या सेंकने की मात्रा पर निर्भर करता है। उदाहरण के लिए, क़ानूनी तौर पर बोर्बान व्हिस्की के लिए जली हुई नई ओक के पीपों में पुराना करने की आवश्यकता होती है, जबकि क्वालिटी स्कॉच व्हिस्की में अक्सर बोर्बान उत्पादन में धीमे से तैयार करने के लिए आंशिक रूप से प्रयुक्त पीपों के इस्तेमाल किया जाता है।


title: व्हिस्की

text: व्हिस्की "usquebaugh" का संक्षिप्त रूप है, जिसे अंग्रेजी ने गेलिक से लिया (आयरिश "uisce beatha" और स्कॉटिश "uisge beatha"). यह समास पुराने आयरिश uisce, "पानी" और bethad, "जीवन का" से व्युत्पन्न है और वस्तुतः जिसका शाब्दिक अर्थ है "जीवन का जल". इसका तात्पर्य लैटिन "aqua vītae" के समान ही है, जो 14वीं सदी के प्रारंभ से आसुत पेय के लिए लागू होता रहा है। प्रारंभिक अन्य वर्तनियों में शामिल हैं "usquebea" (1706) और "iskie bae" (1583). 1405 में आइरिश क्लॉनमिकनॉइज के पूर्व वृतांत में, व्हिस्की का प्रथम लिखित अभिलेख मिलता है, जिसमें क्रिसमस पर ""एक्वा वाइटे के ज्यादा पीने से" " मुखिया की मृत्यु वर्णित की गई है। स्कॉटलैंड में, व्हिस्की उत्पादन का पहला प्रमाण 1494 के लिए एक राजकोष सूची में मिलता है, जहां मॉल्ट को ""एक्वा वाएटे तैयार करने के लिए, राजा के आदेश पर फ्राएर जॉन कोर को" भेजा गया।


title: व्हिस्की

text: आसवन की कला मेसोपोटामिया (वर्तमान इराक) में बैबिलोनियनों द्वारा लगभग दो सहस्राब्दी ईसा पूर्व, पेय मद्यसार से लंबे समय पहले सुगंधित द्रव्यों और सुवासित शराब से हुई. यह संभव है कि आसवन की कला 6वीं और 7वीं सदी के मध्य, भूमध्य क्षेत्र से आयरिश मिशनरियों द्वारा आयरलैंड लाया गया हो. आसवन मूर्स द्वारा अफ्रीका से यूरोप लाया गया, और मठों के माध्यम से इसका उपयोग फैला, मोटे तौर पर उदर शूल पक्षाघात और चेचक जैसी बीमारियों के औषधीय प्रयोजनों के लिए.


title: व्हिस्की

text: 1100 और 1300 के बीच, आसवन का प्रसार 12वीं सदी में आयरलैंड में विद्यमान मठवासी मद्यनिष्कर्षशाला के ज़रिए आयरलैंड और स्कॉटलैंड में हुआ। चूंकि ब्रिटेन के पास शराब बनाने के लिए अंगूर ज़्यादा नहीं थे, इसलिए उसकी जगह जौ के बीयर का इस्तेमाल किया गया, जिसके परिणामस्वरूप व्हिस्की का विकास हुआ। ऊपर उल्लेखानुसार, 1494 में स्कॉटलैंड के राजकोष ने फ्रेएर जॉन कोर को मॉल्ट की स्वीकृति दी; और यह मॉल्ट 1500 बोतलें बनाने के लिए पर्याप्त थी, ज़ाहिरा तौर पर उस समय व्यापार फल-फूल रहा था।


title: व्हिस्की

text: स्कॉटलैंड के किंग जेम्स चतुर्थ (1488-1513) को कथित तौर पर स्कॉच व्हिस्की बहुत पसंद था और 1506 में डंडी नगर ने सर्जन बार्बर्स के संघ से भारी मात्रा में स्कॉच खरीदा, जिनका उस समय उत्पादन पर एकाधिकार था। 1536 और 1541 के बीच इंग्लैंड के किंग हेनरी अष्टम ने मठों को भंग किया और उनके भिक्षुओं को बाहर आम जनता में भेज दिया. व्हिस्की का उत्पादन मठों से बाहर निकला और निजी घरों और फ़ार्मों में होने लगा, चूंकि हाल ही में आज़ाद भिक्षुओं को अपने लिए पैसे कमाने वाले रास्ते की ज़रूरत थी।


title: व्हिस्की

text: उस समय आसवन प्रक्रिया अभी अपनी प्रारंभिक अवस्था में थी; और व्हिस्की का सेवन अत्यंत कम उम्र में ही किया जाता था, जिसके चलते आज के संस्करणों की तुलना में उसका स्वाद काफी अपरिष्कृत और जंगली था। पुनर्जागरण कालीन व्हिस्की भी काफी तेज़ और अतनूकृत थी, जो कभी-कभी खतरनाक भी साबित हो सकती थी। समय के साथ, किसी साहसिक व्यक्ति द्वारा वर्षों से भूल कर पड़ी रही बोतल भर व्हिस्की पीने के दुःसाहस के साथ, व्हिस्की एक मृदु पेय के रूप में उभर कर सामने आई.


title: व्हिस्की

text: 1707 में, संघ के अधिनियमों ने जब इंग्लैंड और स्कॉटलैंड का विलय किया, उसके बाद नाटकीय रूप से इस पर कर में बढ़ोतरी हुई.


title: व्हिस्की

text: 1725 के अंग्रेजी मॉल्ट कर के बाद, स्कॉटलैंड का ज्यादातर आसवन या तो बंद हो गया या गुप्त रूप से करने पर मजबूर होना पड़ा. सरकारी आबकारी अधिकारियों से बचने के लिए स्कॉच व्हिस्की को वेदियों के नीचे, ताबूतों में और किसी भी उपलब्ध स्थान पर छिपा दिया जाता था। स्कॉटिश आसवक, जो घर की बनी भट्टियों का इस्तेमाल करते थे, अपनी व्हिस्की रात में आसवित करने लगे, जहां अंधेरा भट्टी से निकलते धुएं को छिपा देता था। इसी कारण से, पेय को मूनशाइन के रूप में जाना जाता है। एक बिंदु पर, यह अनुमान लगाया गया था कि स्कॉटलैंड का आधा से ज़्यादा व्हिस्की उत्पादन अवैध था।


title: व्हिस्की

text: अमेरिका में, अमेरिकी क्रांति के दौरान व्हिस्की को मुद्रा के रूप में प्रयुक्त किया गया। विविध प्राप्तियों के रूप में इसकी बेहद मांग भी थी और जब इसके प्रति अतिरिक्त उत्पाद शुल्क लागू किया गया, तब 1794 में व्हिस्की विद्रोह छिड़ा.


title: व्हिस्की

text: 1823 में ब्रिटेन ने उत्पाद शुल्क अधिनियम पारित करते हुए आसवन को (कुछ शुल्क लेकर) वैध बनाया और इसके परिणामस्वरुप बड़े पैमाने पर स्कॉटिश मूनशाइन का उत्पादन लगभग बंद हो गया।


title: व्हिस्की

text: 1831 में एनीस कॉफ्फे ने कॉफ्फे भट्टी का आविष्कार किया, जिसमें व्हिस्की के सस्ते और प्रभावशाली आसवन की सुविधा थी। 1850 में एंड्रयू अशर ने पारम्परिक व्हिस्की के साथ कॉफ्फे भट्टी की नई व्हिस्की को मिला कर पहली स्कॉटिश ब्लेंडेड व्हिस्की बनाई. आयरिश आसवकों द्वारा इस नए धान की व्हिस्की की अवज्ञा की गई, जो अपने मॉल्ट व्हिस्की से जुड़े थे। अनेक आयरिशों ने तर्क दिया कि नया मिश्रण, वास्तव में व्हिस्की है ही नहीं.


title: व्हिस्की

text: 1880 के दशक तक, फाइलोक्सेरा कीट द्वारा अंगूर की फसल को बर्बाद कर देने की वजह से फ्रांसिसी ब्रांदी उद्योग नष्ट हो चुका था; जिसके परिणामस्वरूप, बाज़ारो में शराब के लिए व्हिस्की पहली पसंद बन गई।


title: व्हिस्की

text: व्हिस्की या व्हिस्की-जैसे उत्पादों का उत्पादन अधिकांशतः अनाज-उत्पादित क्षेत्रों में होता है। वे आधार उत्पाद, अल्कोहल मात्रा और गुणवत्ता के आधार पर भिन्न होते हैं।


title: व्हिस्की

text: व्हिस्की, बोतल में पूरी तरह नहीं होती, केवल पीपे में होती है इसीलिए एक व्हिस्की की "उम्र" आसवन और बोतल में भरने के बीच का समय होता है। यह दर्शाता है कि पीपे ने व्हिस्की के साथ, उसकी रासायनिक संरचना और स्वाद को बदलते हुए, कितने समय तक परस्पर क्रिया की है। कई वर्षों तक बोतल में बंद व्हिस्की का एक दुर्लभ मूल्य हो सकता है, पर वे "पुराने" नहीं होते और जरुरी नहीं कि हाल ही में बने, उतनी ही समयावधि वाले पीपे में तैयार व्हिस्की से "बेहतर" हों. अधिकांश व्हिस्की 40% abv के आस-पास अल्कोहल सामर्थ्य के साथ बेचे जाते हैं।


title: व्हिस्की

text: अमेरिकी व्हिस्की को अनाज के दानों के किण्वित मैश से आसवित किया जाता है। इसका स्वाद, सुगंध और अन्य विशेषताएं सामान्यतः व्हिस्की को संदर्भित करती हैं।


title: व्हिस्की

text: अमेरिकी व्हिस्की के "नामित प्रकार" का आसवन, परिमाणानुसार 80 प्रतिशत अल्कोहल से अधिक नहीं होना चाहिए. उसके बाद "नामित प्रकार" को, सिवाय मकई व्हिस्की के, जले हुई नए ओक कंटेनरों में पुराना किया जाए. मकई व्हिस्की को पुराना करने की जरूरत नहीं होती है, पर यदि इसे पुराना किया गया है, तो यह बिना जले हुए और नए ओक के पीपों या प्रयुक्त पीपों में पुराने किए गए हों. आम तौर पर मकई व्हिस्की के लिए उम्र बढ़ाने का समय, सामान्यतः छह महीने हैं।


title: व्हिस्की

text: यदि "नामित प्रकार" की उम्र 2 साल या उससे ज्यादा तक पहुंच जाती है, तो उसे "स्ट्रेट" का अतिरिक्त नाम दिया जाता है, जैसे "स्ट्रेट राई व्हिस्की" . "स्ट्रेट व्हिस्की" (बिना दाने के नाम के) ऐसी व्हिस्की है, जिसे 2 साल या इससे अधिक समय के लिए जले हुए नए ओक पात्रों में, 80 प्रतिशत अल्कोहल मात्रा के अनुसार आसवित किया जाता है, लेकिन किसी एक अनाज के 51% से कम द्वारा व्युत्पन्न होता है।


title: व्हिस्की

text: अमेरिकी मिश्रित व्हिस्की में, बिना पुराना की गई व्हिस्की, अनाज मध्यम मद्यसार, स्वाद और रंगत के साथ स्ट्रेट व्हिस्की का संयोजन होता है।


title: व्हिस्की

text: टेनेसी व्हिस्की बाजार में महत्वपूर्ण हैं, जिनमें से जैक डैनियल प्रमुख उदाहरण है। आसवन के दौरान, यह लगभग सभी महत्वपूर्ण प्रक्रियायों में बोरबॉन व्हिस्की के समान होता है, जिसमें खट्टा मैश प्रक्रिया भी शामिल हैं, जो आम तौर पर उत्तरी अमेरिका के लिए अद्वितीय होता है, लेकिन टेनेसी व्हिस्की पीपे में पुराना किए जाने से पहले काठकोयला में छाना जाता है। सबसे पहचानने योग्य भिन्नता यह है कि टेनेसी व्हिस्की को चीनी मैपल काठकोयला के माध्यम से छाना जाता है जिससे यह एक अद्वितीय स्वाद और खुशबू देती है। साथ ही, एक और प्रमुख अंतर यह है कि पीपे का बोरबॉन व्हिस्की उत्पादन में पुनः प्रयोग नहीं किया जाता है। हालांकि यह नियमों से परिभाषित नहीं है, संयुक्त राज्य अमेरिका की सरकार ने आधिकारिक तौर पर 1941 में एक अलग स्टाइल के रूप में टेनेसी व्हिस्की को मान्यता दी है।


title: व्हिस्की

text: आम तौर पर कनाडाई व्हिस्की अन्य व्हिस्की शैलियों से हल्की और मधुर होती है। अनेक कनाडाई व्हिस्की की एक और आम विशेषता उनमें राई का उपयोग है जिसे मॉल्ट किया जाता है, जो एक पूर्ण स्वाद और चिकनाई प्रदान करता है। कनाडाई क़ानून द्वारा, कनाडाई व्हिस्की का उत्पादन कनाडा में ही होना चाहिए, जिसे अनाज के दानों के किण्वित मैश से आसवित किया जाना चाहिए, "कम से कम 3 वर्ष के लिए छोटी लकड़ी में पुरानी की जानी चाहिए" और आम तौर पर "सुगंध, स्वाद और कनाडाई व्हिस्की से जुड़े गुणों से संपन्न होनी चाहिए". शब्द "कनाडाई व्हिस्की", "कनाडाई राई व्हिस्की" और "राई व्हिस्की" कनाडा में कानूनी रूप से अविवेच्य रहे हैं और उत्पादन में राई या अन्य अनाज के इस्तेमाल में किसी विशेष अनुपात को निरूपित नहीं करते हैं।


title: व्हिस्की

text: पिछले कुछ वर्षों में फिनिश व्हिस्की का प्रयोग काफी मजबूती के साथ विकसित हुआ है और इसे विकसित करने की प्रक्रिया अभी भी जारी है। फिनिश व्हिस्की का प्रयोग, उन्नत जीवन-शैली और सामान्य पाक प्रवृत्ति के ज़रिए काफी तेजी से बढ़ रहा है। बिक्री के आंकड़े और व्हिस्की पीने वालों की संख्या में काफी तेजी से वृद्धि हुई है। फिलहाल, फिनलैंड में दो मद्यनिर्माणशालाएं कार्यरत हैं और तीसरा कारखाना निर्माणाधीन है। फिनलैंड में व्हिस्की की खुदरा बिक्री केवल राज्य शराब एकाधिकार अल्को द्वारा नियंत्रित है और प्रबल मादक पेय के विज्ञापन पर प्रतिबंध लगाया गया है। हालांकि, अल्को के एकाधिकार की स्थिति और विज्ञापनों के निषेध, लोगों को व्हिस्की में रुचि लेने से रोक नहीं सकते हैं, भले ही वे इसे और अधिक मुश्किल बना दें.


title: व्हिस्की

text: जर्मन व्हिस्की, परंपरागत रूप से व्हिस्की के उत्पादन से जुड़े अनाज से बने होते हैं। जर्मन-निर्मित व्हिस्की का आसवन अपेक्षाकृत हाल की घटना है, जो केवल 30 साल पहले शुरू हुई. यहां उत्पादित शैलियां, आयरलैंड, स्कॉटलैंड और संयुक्त राज्य अमेरिका में उत्पादित: एकल मॉल्ट, ब्लेंड्स और बोरबॉन शैलियों से मिलती जुलती है। जर्मन व्हिस्की के लिए कोई मानक वर्तनी नहीं है, जहां मद्यनिर्माणशालाओं द्वारा अंग्रेज़ी में दोनों वर्तनियों "whisky" और "whiskey" का प्रयोग किया जाता है, यहां तक कि "whessky" का भी प्रयोग हुआ है, जो व्हिस्की और इसका उत्पादन करने वाले प्रांत हेसेन का संयोजन है। फिलहाल जर्मनी में दस शराब कारखाने हैं जो व्हिस्की का उत्पादन करते हैं।


title: व्हिस्की

text: भारतीय व्हिस्की एक शराबी पेय है जिसे भारत में "व्हिस्की" के रूप में लेबल किया जाता है। अधिकांश भारतीय व्हिस्की किण्वित गुड़ से आसवित होते हैं और इस तरह भारतीय उपमहाद्वीप के बाहर इसे एक प्रकार का रम माना जाता है। भारत में प्रयुक्त व्हिस्की का 90%, गुड़ आधारित व्हिस्की है, यद्यपि भारत में भी मॉल्ट और अन्य अनाजों से व्हिस्की का उत्पादन शुरू हो गया है।


title: व्हिस्की

text: कसौली आसवनी हिमालय पर्वत में स्थित है और 1820 दशक के अंत में इसकी शुरूआत हुई थी। मुख्य व्हिस्की ब्रांड "सोलन नंबर 1" नामक एक एकल मॉल्ट है। इसका नाम निकटस्थ सोलन नामक नगर के आधार पर रखा गया। अभी हाल तक यह सबसे ज़्यादा बिकने वाली भारतीय व्हिस्की रही है, लेकिन शराब के बड़े कारख़ानों से कड़ी प्रतिस्पर्धा के कारण 1980 दशक के बाद से इसकी बिक्री में भारी गिरावट आई है। इस मद्यनिर्माणशाला द्वारा निर्मित अन्य व्हिस्की हैं डिप्लोमेट डिलक्स, कर्नल्स स्पेशल, ब्लैक नाइट और समर हॉल.


title: व्हिस्की

text: अधिकांश आयरिश व्हिस्की को तीन बार आसुत किया जाता है हालांकि कुछ अपवाद भी हैं। यद्यपि पारंपरिक आसवन में पात्र भट्टी पद्धति का उपयोग किया जाता है, आधुनिक काल में मिश्रण में प्रयुक्त अनाज व्हिस्की के उत्पादन के लिए स्तंभाकार भट्टी का प्रयोग किया जाता है। क़ानून के अनुसार, आयरिश व्हिस्की का उत्पादन आयरलैंड में ही होना चाहिए और कम से कम 3 वर्ष के लिए लकड़ी के पीपे में उसे पुराना होने देना चाहिए, हालांकि उससे तीन या चार गुणा समय प्रचलन में है।


title: व्हिस्की

text: साधारणतः आयरलैंड में कई प्रकार की व्हिस्की हैं: एकल मॉल्ट, एकल अनाज, ब्लेंडेड व्हिस्की और आयरलैंड के लिए विशिष्ट, शुद्ध पात्र भट्टी व्हिस्की. "शुद्ध पात्र भट्टी" नाम आम तौर पर आयरलैंड में 100% जौ, मिश्रित मॉल्ट युक्त और मॉल्ट रहित व्हिस्की को संदर्भित करता है, जो तांबे के पात्र भट्टी में आसवित होता है। मॉल्ट रहित "हरी" जौ पारंपरिक शुद्ध पात्र भट्टी व्हिस्की को एक मसालेदार, विशिष्ट आयरिश गुणवत्ता प्रदान करता है। एकल मॉल्ट की तरह, शुद्ध पात्र भट्टी वैसे ही या अनाज के साथ मिश्रित व्हिस्की के रूप में बेचा जाता है। आम तौर पर वास्तव में अंतर नहीं किया जाता कि मिश्रित व्हिस्की को एकल मॉल्ट से तैयार किया गया है या शुद्ध पात्र भट्टी से.


title: व्हिस्की

text: जापानी व्हिस्की के लिए मॉडल है एकल मॉल्ट स्कॉच, यद्यपि जापानी ब्लेंडेड व्हिस्की के उदाहरण भी मौजूद हैं। आधार है मॉल्टेड जौ का मैश, जिसे कुछ पांस के साथ भट्टी में सुखाया जाता है (हालांकि स्कॉटलैंड की अपेक्षा काफी कम) और पात्र भट्टी पद्धति के उपयोग द्वारा आसवन किया जाता है। कुछ समय के लिए जापानी व्हिस्की के निर्यात को पश्चिम में इस विश्वास के कारण धक्का पहुंचा कि यह स्कॉच शैली में बनी व्हिस्की है, पर स्कॉटलैंड में नहीं बनी है, अतः अपकृष्ट है और अभी हाल तक, जापानी व्हिस्की का बाज़ार लगभग पूरी तरह घरेलू था। हाल के वर्षों में, जापानी व्हिस्की ने प्रतिष्ठित अंतर्राष्ट्रीय पुरस्कार जीता है और अब उत्पाद की गुणवत्ता के लिए योग्य ख्याति का आनंद उठा रहा है।


title: व्हिस्की

text: आम तौर पर स्कॉच व्हिस्की को दो बार आसवन किया जाता है हालांकि कुछ कारखानों में तीन बार आसवित किया जाता है। अंतर्राष्ट्रीय क़ानूनों की अपेक्षा है कि "स्कॉच" लेबल लगी कोई भी व्हिस्की स्कॉटलैंड में आसवित हो और अन्य अधिक विशिष्ट मानदंढों के बीच, ओक पीपों में न्यूनतम तीन वर्ष और एक दिन के लिए परिपक्व की जाए. यदि स्कॉच व्हिस्की एक से अधिक पीपे से हों और अगर इसके बोतल पर इसकी उम्र की जानकारी भी शामिल है, तो मिश्रण में सबसे कम उम्र की व्हिस्की की उम्र प्रतिबिंबित होनी चाहिए. कई पीपा-सामर्थ्य एकल मॉल्ट में उम्र का ज़िक्र नहीं होता है, चूंकि वे स्वाद और और मधुरता के लिए, थोड़ी मात्रा में हाल के तत्वों का उपयोग करते हैं। स्कॉच के बुनियादी प्रकार हैं मॉल्ट और अनाज, जो मिश्रण बनाने में के लिए संयोजित किए जाते हैं। हालांकि, सभी तो नहीं, पर अनेक स्कॉच व्हिस्की अपने माल्ट के उपचार के लिए, पीट के धुएं का उपयोग करते हैं, जिससे स्कॉच में विशिष्ट धुएं का स्वाद आ जाता है। जहां बाज़ार में मिश्रणों का प्रभुत्व है, अधिकांश उच्च क़ीमत वाली स्कॉच व्हिस्की एकल मॉल्ट हैं। स्कॉच व्हिस्की को मुख्यतः पांच क्षेत्रों में विभाजित किया गया है: हाईलैंड, लोलैंड, आइले, स्पेसाइड और कैंपबेलटाउन.


title: व्हिस्की

text: वर्ष 2000 में पेंडरिन आसवनी ने वेल्श में पेंडरिन एकल मॉल्ट वेल्श व्हिस्की का उत्पादन शुरू किया था, जोकि 1894 में सभी उत्पादन के बंद होने के बाद का पहला है। पहले बोतलों की बिक्री 1 मार्च 2004 को, सेंट डेविड दिवस पर हुई थी और अब यह व्हिस्की दुनिया भर में बिक रही है। पेंडरिन आसवनी ब्रेकोन बेकोंस नेशनल पार्क में स्थित है और इसे दुनिया की सबसे छोटी आसवनी माना जाता है।


title: व्हिस्की

text: ब्रिटनी, फ्रांस में पांच आसवनी हैं (डिस्टिलिरी दे मेनहिर्स, गुइलोन, ग्लान अर मोर, कैरिलिस और वेरंघम, जो स्कॉटलैंड जैसी तकनीक का ही उपयोग कर व्हिस्की का उत्पादन करते हैं।


title: व्हिस्की

text: एक व्हिस्की का उत्पादन कोर्सिका के फ्रेंच द्वीप पर किया जाता है: पिएट्रा और मावेल्ला (P&M), पिएट्रा भट्टी और मावेल्ला आसवनी का सह-उत्पादन है। भूरे आटे से यह मैश समृद्ध है। P&M को मस्क़ट पीपे में परिपक्व किया जाता है (गैर ईसाई क्षेत्र).


title: व्हिस्की

text: संयुक्त राज्य अमेरिका के कुछ वर्जीनिया व्हिस्की की ही तरह आइल ऑफ मैन से "मैंक्स स्पिरिट" बनाया गया, वास्तव में इसे कहीं और ही आसुत किया जाता है और नाममात्र के लिए "मूल" देश में पुनः आसवित किया जाता है।


title: व्हिस्की

text: स्पेन में एक DYC नाम की आसवनी है जिसकी शुरूआत 1948 में हुई थी। यहां तीन तरह की व्हिस्की का उत्पादन होता है, जिसमें 2 ब्लेंडेड और एक शुद्ध मॉल्ट है। एक सीमित संस्करण को 50 एनिवेर्सरी कहा जाता है, यह भी एक शुद्ध मॉल्ट है।


title: व्हिस्की

text: हाल ही में काकेशस क्षेत्र के दो आसवनी ने पारंपरिक रूप से ब्रांडी बनाने वाले व्हिस्की के साथ रूसी घरेलू बाजार में प्रवेश की योजना घोषित की. स्टाव्रोपोल आधारित प्रासकोवेस्की आसवनी के उत्पाद आयरिश प्रौद्योगिकी पर आधारित हैं, जबकि किज़ल्यार में, दागेस्तान की "रूसी व्हिस्की" ने एकल मॉल्ट में, मिश्रित और गेहूं की किस्मों में एक स्कॉच-उत्प्रेरित की घोषणा की है।


title: व्हिस्की

text: ताइवान में किंग कार कंपनी ने यिलन शहर में एक व्हिस्की आसवनी का निर्माण किया है और हाल ही में कवालन एकल मॉल्ट व्हिस्की का विपणन शुरू किया है।


title: व्हिस्की

text: गेरिंगोंग, न्यू साउथ वेल्स में ऑस्ट्रेलियाई स्पिरिट डिस्टिलिंग कंपनी में ऑस्ट्रेलिया, एकल मॉल्ट व्हिस्की का उत्पादन करता है। अमेरिकी नए ओक पीपों में इसकी उम्र बढ़ाई जाती है। इसका उत्पादन 2004 में शुरू किया गया था। हाल ही में नई आसवनी उपकरण से ऑस्ट्रेलियाई शैली के "स्टॉकमैन्स व्हिस्की और "गन एले" खट्टा मिश्रण व्हिस्की का उत्पादन बढ़ा है।


title: व्हिस्की

text: 2006 के अंत में नोरफोल्क, इंग्लैंड में उत्पादन शुरू हुआ और नवंबर 2009 में पहली व्हिस्की का उत्पादन कर (मॉल्ट स्पिरिट के बदले) जनता के लिए उपलब्ध कराया गया। यह 100 वर्षों में पहला अंग्रेजी एकल मॉल्ट है। सेंट जॉर्ज आसवनी में अंग्रेजी व्हिस्की कंपनी द्वारा इसका उत्पादन किया गया था। इसके पहले ब्रिस्टल और लिवरपूल अंग्रेजी व्हिस्की उत्पादन के केंद्र थे। ईस्ट एंग्लिया, स्कॉच व्हिस्की में प्रयुक्त अनेक अनाज का स्रोत है।


title: व्हिस्की

text: ऐसा माना जाता है कि "व्हिस्की" शब्द राजा हेनरी द्वितीय के सैनिकों द्वारा रची गई थी, जिन्होंने 12वीं सदी में आयरलैंड पर आक्रमण किया था, क्योंकि वे मूल आयरिश शब्द "uisce beatha" के उच्चारण में जूझ रहे थे, जिसका अर्थ "जीवन का पानी" था। समय के साथ "whishkeyba" शब्द का उच्चारण (आयरिश शब्द के उच्चारण सदृश शब्द) "व्हिस्की" में तबदील हो गया। यह नाम स्वयं लैटिन शब्द "एक्वा वाइटे" का गेलिक सादृश्य है, जिसका अर्थ है "जीवन का पानी".